
ŠTO SE DOGAĐA PRED STAROM KOLIBOM 


Žute krošnje stabala, pozlaćene posljednjim tracima 
jesenskog sunca, prostrle se na daleko kao nepregledno 
more. Kad vjetar zatalasa to more, nzdrhtale krošnje 
prosiplju žuto lišće, koje pada poput guste zlatne kiše, 
kao da neka darežljiva ruka punim pregrštima sipa zlatne 
cekine. Kuda okom segneš, svud je divna hrastova šuma, 
koja je svoju ljetnu zelenu odjeću zamijenila zlatnom 
bqjom kasne jeseni. 

Usred ovoga zlatnog sjaja stisla se poput otočića u 
žutoj pučini mala čistina sa zelenim travnikom. Na tom 
otočiću stoji umjesto svjetionika mala kolibica, a kako je 
stara i trošna, očekivalo bi se, da je i pusta. Ali nije 
tako! Od kolibe se razli ježe pjesma nježnog dječjeg grla. 
To pjeva mala djevojčica, sjedeći na pragu kolibe; u tom 
položaju čini se sićušnijom, nego je uistinu: kao patuljak, 
zalutao u zemlju divova. Kolibica, djevojčica i bijela 
koza, što pase na travuiku, izgledaju u veličanstvenoj 
pozadini šume i udaljenim bregovima kao neke male 
igračke, koje su čudnim slučajem ubačene u ovu osam¬ 
ljenu prirodu. Tako to izgleda na prvi pogled, ali u zbilji 
je to kruta ruka sudbine, koja je djevojčicu dovela u 
ovaj samotni šumski kraj. 

Djevojčici je krilo puno žutoga poljskog cvijeća, po¬ 
sljednjeg ove jeseni, kojemu se boja sljubila s bojom je¬ 
senske prirode. Od tog cvijeća plete djevojčica male 
vjenčiće; jedan je već isplela, a drugi upravo dovršava. 
Po kroju haljinice vidi se odmah, da je djevojčica dijete 
grada, čija se djeca često plaše ovakove samoće, ali nju 
ne plaši ni veličina šume ni bregova, jer ona, pletući vjen- 

čić veselo pjeva kao ptičica na grani. Pjesma njena ori 
se šumom i vjetrić je raznosi na daleko, sve do bregova, 
odakle ju jeka donosi natrag. Dok djevojčica smiješeći 
se osluškuje jeku, čini joj se, da nije među tim brdima 
sama, nego joj se odnekud iz daljine javlja neka draga 
družica. 

Već leptiri poljem ne oblijeću. 

Niti pčele po šarnome cvijeću. 

Mali slavulj pjesme već ne pjeva, 

A ni zrakom već ne kruži ševa. 

Sad je pusta šumica i njiva. 

Po njima se vuče magla siva. 

Mraz će skoro uništiti cvijeće, 

Lišću skoro traga biti ne će. 

Ali prije, nego cvijeće svene, 

Splest ću vjenčić za kozu i mene. 

Zadnje cvijeće nek nam glave kiti, 

Drugog cvijeća ne će dugo biti. 

Lisnato more, zaljuljano vjetrom, lagano je šumjelo; 
šum njegov bio je nježna pratnja njenome pjevanju. 
Pjesma je lagano zamirala, kad je djevojčica dovršila 
i drugi vjenčić, potom ustala, te jedan ovila oko glave, 
a drugi oko ruke. Radujući se očito, što joj je glava ure¬ 
šena vjenčićem, veselo zapjevuši: »Tra-la-la-tra-la-la«, 
njišući se malo u bokovima po taktu valčika, upravo 
onako, kako je vidjela nekad u gradu na jednoj dječjoj 
priredbi, gdje sn plesale djevojčice ovječane cvijećem. 
Trošna njena haljinica veselo je lepršala, a blijedi obrazi 
zarumeniše se. Plave pletenice rasplele se, a zlatna se 
kosa prosu po uskim slabašnim ramenima. Pjevajući i 
plešući nije ni primijetila, da su se vrata kolibice polako 
otvorila, a na pragu se pojavio dječak s dugačkom pali¬ 
com u ruci; na glavi mu je stršilo šareno perje kao pra¬ 
vom indijanskom poglavici. Raskoračio se na pragu, i 
šuteći neko vrijeme promatrao porugljivim osmijehom 
njen ples, a zatim, oponašajući njene kretnje, glasno za- 
urla: Tra-la-la-tra-la-la! 


Djevojčica, začuvši dječakovo ruganje, trgne se i za- 
stidi, što ju je zatekao u plesu. Znala je dobro, da dječak 
nema shvaćanja za »žensko prenemaganje«, kako je on 
s prezirom nazivao ples. 

— Bravo! Prekrasno! — zaplješće dječak kao da odo¬ 
brava. — Milostiva gospođica Evica samo bi plesala i kitila 
se vjenčićima. Baš ti divno pristaju! 

Evica pornmeni kao makov cvijet, nešto od stida, a 
nešto i od jada, što joj se bratac ruga. 

— Što, zar nisam lijepa? — isprsi se uvrijeđeno. 

Dječak se nasmije, promjeri je od glave do pete i 
reče: — Upravo si prekrasna! Da je žita, bilo bi ti mjesto 
u njemu! Da mi je samo znati, kakav je to užitak, kad 
se na glavi nosi takav obruč? 

Đurica je danas očito raspoložen da se prepire. Dru¬ 
gačije ne bi mogao reći za vjenčić, da je obruč. Jer i on 
je upravo kao i njegova seka volio cvijeće, taj najljepši 
ures i dar božje prirode. 

— Kakav obruč! — razljuti se djevojčica. — Ti dječaci 
doista ne znaju što je lijepo! Pa to je najljepši vjenčić 
koji postoji, naročito sada u jesen, kad nema cvijeća po 
izbor kao ljeti. Koliko se samo namučila dok ga je isplela! 

— A što će ti onaj drugi, koji držiš u ruci? Taj ćeš 
valjda objesiti na nos!? — Ovo je bilo i za Evičinu strp¬ 
ljivost odviše. Kako može toliko vrijeđati nju i njeno 
cvijeće. Ali još je uvijek svladavala gnjev. 

— Ovaj sam drugi splela za našu kozu, — odgovori 
ozbiljno. 

— Dabome, mora se i ona kititi, kad je ženskoga roda. 

Ali sad je mjera bila prevršena! Đurine riječi du¬ 
boko uvrijede inače mirnu djevojčicu, pa ona ne ostade 
dužna, nego odgovori oštro: — A kojim se pravom 
ti rugaš meni? Zar se ne kitiš i ti? Pogledaj samo 
svoju glavu! Puna ti je indijanskog perja, s kojim se 
kočoperiš kao da je bogzna što, a ovamo ni jedan gusak 
ni puran nije pred tobom siguran, da mu iz repa ne išču¬ 
paš koje pero! 

perje! -To je već nešto pametnije, 
nego cvijeće. Kad mi je to perje na glavi, osjećam se 
silan i jak, kao hrabri indijanski poglavica Hijn-haio- 
hoj! 

Bosih nogn, zakrpanih hlača i laktova, stajao je po¬ 
nosno, kao da je odjeven u gizdavu odjeću indijanskih 
poglavica; slabe, nerazvijene ruke napeo je, da mu što 
jače iskoče mišice. Čuperak crne guste kose, pade mu 
preko čela. 

— Baš si nalik na indijanskog poglavicu, kao muha 
na stršena! nasmije se djevojčica porugljivo i pokloni 
se duboko pred dječakom. Evica je uživala, što joj se 
pružila prilika, da ma se osveti. 

Što? Zar ne izgledam kao pravi indijanski pogla¬ 
vica? Dječak se isprsi u stavu ponosnog bojovnika; 
držeći u ruci dugački štap kao koplje, kružio je zanese¬ 
nim pogledom naokolo, kao da gleda legije hrabrih bo¬ 
jovnika, koji pozorno slušaju dok im on vatreno govori: 

Kada dušman hoće da nas šatre. 

Skupimo se oko naše vatre. 

Hrabro pleme obranu tad snuje, 

1 za čas već strijele naše zuje. 

Teško onom, koji u nas dira 
I plemenu našem ne da mira. 

Toga strijele naše ljuto rane, 

Indijanci znaju da se brane! 

Govoreći to, oči mu sijevale, dok ga iz zanosa ne 
trgne glasni smijeh Evičin: Ha-ha-ha-a, divnoga li Indi¬ 
janca! Svi se već vrapci poplašiše i pobjegoše pred tobom! 

— Samo se ti rugaj! — Ali da slučajno sada iz za¬ 
sjede navali neprijatelj, već bi ti vidjela, tko je Đuro! 

Kad se njegove riječi nikako ne dojme Evice, jer 
se ona i dalje od srca smijala, pusti on iz ruke štap, 
mahne prezirno i reče: — No, što ja uopće i razgovaram 
s tobom o stvarima, o kojima nemaš ni pojma! Kada su 
se još ženske razumijevale u junačke stvari? — Maši se 
rukom duboko u džep na hlačicama, izvuče pregršt lje¬ 


šnjaka, te ispruži stisnutu šaku prema Evici i poviče: 

— Hajde, zašto da se prepiremo! Igrajmo se radije nešto 
pametnog. Par ili nepar? — 

— Par! — odvrati djevojčica, odmah spremna na 
igru. 

— Nisi pogodila, — uzvrati dječak, prebrojivši brzo 
lješnjake, — ali pokušaj još jednom, možda ćeš biti bolje 
sreće. Pogađaj, Evice! — 

— Nepar, — tiho je izrekla. 

— Krivo, upravo je par! — poviče dječak slavodo¬ 
bitno, izbrojivši lješnjake. Ponavljao je tako nekoliko 
puta, ali Evica nikako nije imala sreće. Konačno reče: 

— Hajde, pokušaj sad ove posljednje. — 

— Ah, da barem sada pogodim! — mislila je djevoj¬ 
čica, izustivši bojažljivo: — Par! — Kad bi joj sreća bar 
jednom bila sklona! 

Dječak upravo vještački brzo prebroji lješnjake i 
poviče: — Propala si, tri prema nuli! Sad su svi moji, sad 
se dalje ne igram! 

— Zašto se ne ćeš dalje igrati? — prestraši se Evica? 

— Valjda ih ne kaniš pojesti? — Ne. takvom svršetku 
igre nije se ona nadala. Pojede li bratac lješnjake, biti će 
joj teško, kao da joj bi razbio skupu igračku, jer druge 
igračke nije ni imala. 

— A nego što? I te kako slatko ću pojesti! — odgo¬ 
vori Đurica hladnokrvno. — Samo da mi je uz njih još 
i komad kruha, prijali bi mi još bolje. 

— Nemoj, Đurice, — zatuži Evica. — U šumi nema 
više drngih lješnjaka, pa čime ćemo se igrati za dugih 
zimskih večeri, kad drugih igračaka i onako nemamo? — 
usrdno je molila, gledajući brata tužno, ne bi li ga ganula 
svojom tugom. 

— Ne mogu drugačije, — odvrati Đurica. — Gladan 
sam! — 

— Gladan si? A zar ti misliš da sam ja sita? Ali lje¬ 
šnjake ipak ne bih pojela! — 

I ne trebaš, — odgovori Đurica, podigne oveći ka- 
— To ćn ja već bez tebe učiniti. — I poče redom 
razbijati lješnjake. 

; Zaista si lakom, — prekori ga Evica, gledajući 
tužno kako pohlepno guta lješnjake. Tri odjednom! 
Upravo kao najveći lakomac. A nju ni ne pita, da li bi i 
ona koji htjela. 

Tako, sad sam ja lakom! — uvrijedi se dječak. 

Pa sama si priznala, da si gladna. Od jutra nijesmo 
ništa jeli! A meni je teže gladovati, nego tebi, jer ja sam 
veći, pa imam veću prazninu, koju treba napuniti. — 
Opravdavajuć svoj čin i da pojača dojam svojih riječi, 
lupi se šakom po trbuhu, da dokaže kako muklo zvuči, 
kad je prazan. — Doduše, od tih lješnjaka ne ću se nasi- 
titi, ali bolje išta nego ništa. — 

Evica uvidje, da on ima pravo, te reče pomirljivo: 

Istina je, braco. Samo ti jedi. I onako smo više gladni, 
nego siti. Bude joj tjeskobno, dok je motrila kako 
braco jede; suha usta ovlaže joj se od želje za jelom. Oh, 
kako je gladnom teško gledati gdje drugi jede! 

Sada se Đurica nije mogao više svladavati, nego skoči 
seki i reče: Ma zar ti ne vidiš, ludo mala, da se ja samo 
šalim. Ta gdje bih ja sam sve pojeo bez tebe, kad znam 
da si i ti gladna upravo kao i ja. Evo, uzmi Evice, pa 

šačicu lješnjacima, koje ona premda 
oklijevajući, ipak primi. Doskora, jela je i ona lješnjake 
pomamno kao i njen braco. 

Pobijedila je glad! Zaboraviše na igru u dug im zim¬ 
skim mjesecima i složno tuckaju lješnjake, koji nestaju 
brzo u njihovim praznim želucima. 

Nekoliko gladnih vrapčića željno je tražilo među 
odpalim ljuskama, ne će li se naći nešto i za njihov prazni 
kljun. Nije ni njima bilo lako, odkako su ostala pusta 
strništa, s kojih su ptičice već pozobale prosuto zrnje. 

— Eh, sad još kako tako, — govorio je Đurica punih 
usta. — Otkad smo u ovoj kolibi, ipak toliko ne gladu¬ 
jemo kao u gradu. Seljaci nas pomažu, jer njima tata za 


uzvrat popravlja kola, plug i alat. Ali ono vrijeme dok 
smo boravili u gradu, bila je prava pokora! 

Evica uzdahne: — Ah, teško je bilo onda, kad je tata 
ostao bez posla i zarade! — Njeno dječje lišće postade 
ozbiljno sjetivši se prošlih teških dana; u tom času bilo 
je ono mnogo starije od lica osmogodišnjeg djeteta. 

— Što ćeš, kad na gradskom pločniku ne rodi ni ko¬ 
priva, a kamo li što drugo. Tamo ni otkuda ništa. Teško 
onome, koji ostane u gradu bez posla! — nadoveže Đu¬ 
rica ozbiljno kao iskusan čovjek. On je već u najranijem 
djetinjstvu prošao tu tešku kušnju, zato je i mogao go¬ 
voriti kao starac. 

— Kako je bilo krasno, dok je tata još zarađivao! 
Puna kuća svega! A sad je prazna, ničega ni za lijek, ni¬ 
čega, što bi mogao metnuti na zub. Tata bi bio sretan, da 
nas može sve prehraniti i lijepo obući. No, nigdje ne može 
dobiti posla. I kud je taj posao odjednom nestao? 

— Šta ja znam! — odvrati Đurica. — Ja samo znam, 
da ga tata neprestano traži, a nikad ga ne nalazi. Ali, 
kako god je tati teško, on nikad ne traži milostinje. On 
traži posla i odviše je ponosan da prosi, ne će da se po- 
nizuje. Ima pravo, i ja se ne bih ponizivao! 

— Ni ja! — ponosno nadoda Evica. — Kako sam 
prije bila nerazumna i žalila tatu, kad bi ranim jutrom, 
dok smo mi drugi još spavali, usta jao, oblačio svoje radno 
odijelo i odilazio na posao, a vraćao se kući tek kasno 
pod noć, umoran i prljav. Mislila sam: zašto nema i on 
više slobodnog vremena, kao što mi imamo? Ali danas 
znam, da sam krivo mislila. Iako je bio umoran, tata se 
je s posla vraćao uvijek zadovoljan i veseo. Tek od onog 
dana, kad prvi put nije pošao na posao, pa sve ovo vrijeme 
nakon toga, nikad se više nije nasmijao, uvijek je tužan, 
zabrinut i mrk. Onda sam prviput čula onu strašnu riječ 
»nezaposlen«, koju u prvi čas nisam shvatila, ali koju 
danas i te kako razumijem. 

Tužne su bile riječi, koje su izlazile iz usta, što bi se 
samo morala još sretno smiješiti. 

— otkad je propala tvornica, u kojoj je tata radio kao 
mehaničar, ne može on nigdje drugdje da dobije stalno 
namješten je. Svuda mu kažu, da mehaničara imaju i sami 
odviše. I tako tata već drugu godinu traži posla, ali 
uzalud. 

I danas je otpješačio u grad. Možda će danas nešto 
naći, — reče Evica, a u njezinim bojažljivo izrečenim 
riječima titrao je uz želju i tračak nade. 

Đurica ispljune lupinu lješnjaka i promrsi kroz 
zube; — Ne nadam se ničemu! Još je jedina sreća, što smo 
u ovoj kolibi dobili stan. Ipak ćemo zimi imati krov nad 
glavom. U gradu smo morali iz stana, čim nijesmo tri 
mjeseca platili stanarinu, premda je tata uvijek točno 
plaćao, dok je zarađivao. Točno svakog prvog! — Đu¬ 
rica nije nikako mogao razumjeti kako to, da se kuće- 
gazda nije smilovao nad njihovom nevoljom. Kad on 
jednom odraste, ne će biti tvrda srca. — Da sam ba¬ 
rem ja već odrastao, ja bih ocu i majci i te kako po¬ 
magao! Ne bi se majka morala toliko mučiti, da nam 
zaradi malo kruha, ili mjericu brašna, ili kaše. No tko 
bi meni dao posla? Ja moram još u školu. Mišice imam 
doduše čvrste, — ponosno nape ruku, — ali svejedno, 
svatko mi se nasmije, kad mu se ponudim i kaže mi: Tebe 
bi, mali, trebali upravo da ribaš bren. Ne znam, kakav je 
to posao, ali ja bih im pokazao, da znam i što drugo! 

— Znaš, i ja sam već razmišljala, kako bi bilo da po¬ 
tražim ma kakav posao, — izusti Evica zamišljeno. 

— Što? I ti? — iznenadi se Đurica. — Pa što ti, mo¬ 
lim te, znaš? — 

— Oho! — isprsi se mala. — Ja znam skuhati žgance, 
kad imam brašna! 

— Da, i pojesti ih znaš, — pecne je dječak. 

Evica, kao da je prečula tu zajedljivu primjedbu, 
nastavi dalje: — Znam i podojiti kozu. — 

— I ispiti mlijeko! — dobaci on. 

— Zalijevati cvijeće! 


— Puh! I ti misliš da bi te radi toga uzeo netko u 
službu? Tu se traži više znanja ,a ti ne bi znala pravo ni 
pure pasti, jer i to se mora razumjeti. 

Evica se ražesti; — Kako ne bih znala? Samo da mi 
je sada jato purica ovdje, vidio bi kako bih ga lijepo ču¬ 
vala, sve bez prutića, jer na lijepi se način postizava više, 
nego na rđav. Gledaj, ovako! — i raširivši svoju bijelu 

pregačicu, kao da njome tjera pure, nastavi: 

% 

Pur-pur, pur-pur, drage moje pure! 

Ja sam seka mališana Đure. 

Kukuruzom zlatuim ću vas branit 

I od kopca zločestoga branit. 

Pur-pur, pur-pur! 

Evica se toliko zanijela u ulozi čuvarice pura, da se 
je nakon kratkog razgovora s nevidljivim puricama tužno 
razgledavala po praznoj ledini i tužno uzdahnula: — Ah, 
kako bi se obradovala mama, kad se vrati kući, pa da 
nađe puno dvorište purica! 

— I kokica i praščića, — upade joj u riječ Đuro. 

— I pilića i pačića, — oduševi se Evica. — Pi-pi, pi- 
pi-pii! — zacvrkuće ona, kao da ima pred sobom jato 
pilića. 

— Ko-ko-ko-ko-koo! — odgovori joj krupnim glasom 
Đurica. 

— Li-li-li-li-lii! — prihvati dalje Evica. 

— Gic-gic-gic! Guc-guc-guc! — zagunđa Đurica. 

— Alaj bi bilo fine pečenke i jaja! — oduševi se 
Evica — a ne ovako pusto dvorište kao što je sada! Kako 
teško mora biti mami i tati, kad nam često nemaju dati 
ni kruha, a znaju, kakvi smo mi gladuši. — Cijeli dan na 
svježem timskom zraku izgladujeli bi ko mladi vučići, 
suha kora kruha bila bi im i te kako slasni zalogaj. No i 
tog nije često bilo. 

— Prava je sreća, što imamo našu kozu. Ta nam daje 
svaki dan mlijeka, a ne ište da joj ga platimo. — Oh, kako 
je jutrom prijalo svježe podojeno mlijeko. A tek kozji 
sir! To je bila poslastica. 


10 


11 












— No zar nije, dakle, zaslužila, da joj spleteni vije- 
•nac? — nsklikne slavodobitno Evica. Uživala je, da je 
ipak pravo na njenoj strani. 

— Nesamo vijenac, nego i moje indijansko perje, — 
prizna pošteno Đurica. To je bilo doista najveće prizna¬ 
nje, koje je mogao dati kozi; teško da bi ikom drugom 
žrtvovao taj dragocjeni ukras. 

— Vidiš li, kako smo nezahvalni! Cijeli već sat brb¬ 
ljamo ovdje, a nijesmo ni jednom pogledali, ima li naša 
hraniteljica dosta paše. Zacijelo je popasla sve, dokud 
je doseglo uže. 

Ne, koza bar ne smije gladovati, kad su već sami 
iskusili što znači glad. 

Oboje pođe složno da poglade onu, koja im svakog 
dana daje slatki napitak. Bijela kao snijeg ležala je koza 
mirno, a primijetivši djecu, obraduje se veoma i veselo 
zableji: »Be-ee-e!« kao da ih želi pozdraviti. Evica klekne 
pred nju, zagrli je i položi joj vjenčić oko roščića, govo¬ 
reći: — Evo ti, kozice draga, ovo lijepo cvijeće za na¬ 
gradu, što si nam tako dobra. 

Ali koza nije mnogo marila za ovakav način pri¬ 
znanja. I kao da bi joj bilo milije dočepati se vijenca i 
cvijeće sažvakati, nego dii joj glava bude ovjenčana za 
zasluge. Neprestano je okretala i tresla glavom, pa se na¬ 
prezala, da zbaci vijenac. Ali kozi je Evica praštala, što 
ona ne zna cijeniti lijepi vjenčić, dok Đurici ne može to 
nikako oprostiti. 

Evica prisloni lice kozinoj glavi tako, da ju je ko¬ 
zina brada draškala po nosu, pa od toga podražaja Evica 
nekoliko puta oštro kihne, ali zato ipak nježno šapne 
kozi: 

Kozice naša, draga i mila, 

Gdje bi već tvoja dječica bila. 

Kad nam ti ne bi davala mlijeka? 

Gladan bi bio bratac i seka. 

Dobra si, skromna, ne tražiš puno. 


Ali kad sjever bude nam duno. 

Zemlju će snijegom pokriti zima. 

Tada će teško biti nam svima. 

Koza je ozbiljno gledala Evicu; je li razumjela, što 
joj Evica šapuće? 

Evica je bila uvjerena, da jest. Koza joj je bila ne 
samo hraniteljica, nego i vjeran drug poput vjerna pseta, 
koje osjeća sve brige i boli svojih gospodara, s njima 
tuži, s njima se raduje. 

Đurica je za to vrijeme nabrao rukovet trave i donio 
ga kozi, i dok je ona veselo žvakala, milovao ju on po 
hrptu, tepajući joj: 

Proći ćeš s nama preteške dane. 

Ne će već nigdje za te bit hrane. 

Ostat ćeš gladna zajedno s nama. 

Tužni će biti tata i mama! 

Poslije tih riječi umuknn djeca, naslone glave na 
kozino krzno i utonu u misli na žalosne dane, koji ih če¬ 
kaju s dolaskom zime. Kako će im biti, kad snijeg za¬ 
mete sve putove, a oni ostanu n toj trošnoj kolibi, odre¬ 
zani od svega svijeta, s malo ogrjeva od suharaka i bez 
hrane? Bile su to misli i brige, koje ne spadaju u dječju 
glavicu, i koje srećom malo koje dijete pozna. Ali ovo 
dvoje mališana upoznalo je prerano krutu zbilju života. 

Teški muk prekine odjednom nestašna svirka fru- 
lice. Na njen zvuk djeca se trgnu, skoče veselo na noge, 
tužne misli, koje su ih čas prije mučile, zaboravljene su. 
Opet su oni samo vedra dječica, koja se svim srcem pre¬ 
daju igri i zabavi i svakoj stvari, koja unosi radost u 
njihov maleni dječji svijet. A ovaj ćurlik frule raduje ih 
neizmjerno, osluškuju ga radosno kao glasnika sreće. 
Jer doista, umilna svirka frnlice veselo je ispunjala ti¬ 
šinu, koja je odasvud okruživala djecu, bila je kao neka 
veza s ostalim svijetom, od kojeg su bili odrezani gustom 
šumom. Ali nije samo frula bila jedini uzr.ok njihovoj ra¬ 
dosti. Djeca su se još više radovala onome, koji je svirao 














u frulicu. Svirka je dolazila sve bliže i djeca pohite u 
susret veselom sviraču. — Ide naš Firo! — klicahu oboje 
hitajući mu u susret. 

O) lijepo doba mladosti i djetinjstva, koje i najveću 
tugu zaboravlja kod prvog osmijeha radosti! 

Drage dječje oči, čija bistrina nikada ne bi smjela 
biti zamućena brigama odraslih, svijetlile su opet nepo¬ 
mućenim sjajem. A kako i ne bi! Veliki je blagdan, kad 
dođe Firo; bude onda šale i pjesme na pretek. Evo, i 
sam zrak kao da treperi od nježnoga zvuka frulice, a 
kako ne bi djeca, željna društva i zabave! 

Na rubu šume pomoli se momčić od kojih sedamnaest 
godina. Bijela njegova košulja, izvezena narodnim ve¬ 
zom, veselo je bljesnula iz tamne pozadine; njegovo ve¬ 
dro nasmijano lice kao da je svojom vedrinom rasvijetlilo 
čistinu s trošnom kolibicom. Sve je odmah izgledalo ljepše 
i veselije; i natrule stare daske kolibe, a mahovinom 
obrasao krov kao da se pomladio. 

— Zdravo djeco! — klicao je momčić, mašući već iz¬ 
daleka malenim okruglim šeširićem. 

— Zdravo, Firo! Dobro nam došao! — pozdraviše ga 
djeca, vješajući se o njegove ruke, kao stari znanci i pri¬ 
jatelji. A Firida bijaše doista njihov prijatelj. Nikad nije 
propuštao priliku, da ih posjeti, kad bi god polazio iz 
svog sela u susjedno selo. Premda mu to nije bilo posve 
uz put, uvijek bi se svraćao k malim stanovnicima osam¬ 
ljene kolibe. 

— Hej, djeco! Pogodite, što sam vam donio? — reče 
Firo. 

— Ne znamo! Daj nam odmah pokaži! — moljakahu 
radoznalo djeca. 

— Čekajte! Jedan, dva, tri! — i Firo zaćurlikne u 
frulu, te izvuče iz njedara lijepu, veliku rumenu jabuku, 
pa je pruži Evici. Zaćurlikne i drugi puta, izvuče drugu 
jabuku i dade je Đurici. Zaćurlikne zatim još nekoliko 
puta, dok nije kao čarobnjak u cirkusu ispraznio njedrp, 
sve džepove i rukave i nadario djecu obilato krasnim ja¬ 
bukama. 

— Hvala ti, Firo, uistinu si dobar! Kad god prolaziš 
našim krajem, uvijek se i nas sjetiš kojim darom, — za¬ 
hvaljivala su djeca. 

— Malenkost, a osim toga, to je dar božji, a ne moj, — 
skromno otkloni Firo njihovu hvalu. Srećom, da su ove 
godine urodile jabuke, jer teško bi bilo Firi dolaziti djeci 
praznih ruku. On bi im rado donio i vreću krumpira, da 
je već bio vlastiti gazda. 

— Dobar si i veseo, i mi se odmah razveselimo, kad 
začujemo tvoju frulicu. Kad hi barem naš otac mogao 
biti tako veseo kao što si ti, Firo, — uzdahne Evica. 

— Tja, meni je lakše nego vašem ocn, jer ja sam 
bezbrižno seosko momče i mene ne čekaju, kao vašeg 
oca, tri prazna kljuna, koje treba svakog dana napuniti. A 
drugo, kud god ja dođem s mojom frulicom, u bilo koje 
doba godine, uvijek dobro dolazim i svagdje me lijepo 
dočekaju i počaste. 

— Istina je, jer ti nesamo da lijepo sviraš, nego sipaš 
kao iz rukava i lijepe pjesmice, kojima svakog raspoložiš 
i razveseliš. 

— I to je dar božji, — priprosto odgovori Firo i od¬ 
mah zapjeva: 

Kad u selu čast je ii proštenje. 

Ili malog djeteta krštenje, 

Bez Firule ne može to proći. 

Svi me snube: »Firo, moraš doći!« 

Jer ja svirkom raspoložim svakog. 

Starog, mladog, debelog i tankog. 

Moja frula firu-firu svira. 

Milom svirkom sve u srce dira. 

Kako je zvonko zvučila ova pjesma iz mladih snaž¬ 
nih grudi! Koliko zdrave radosti bijaše u njoj! 

I opet prinese frulicu k ustima i zasvira upravo ne¬ 
odoljivo veselo, tako da su djeca odmah s njim zajedno 
veselo poskakivala, sve dok nije opet nastavio pričati: 

Kada idem ravnim selskim drumom, 

II prolazim divnom zelen-šumom, 

Ječi svirka kroz dol i vrhunce, 

Svojom svirkom slavim zlatno sunce, 

Male ptice pozdravljam n gnijezdu, 

A u sumrak večernjicu zvijezdu. 

Firn-firu moja frula svira 
I slavuju malom ne da mira. 

Firula je doista tako lijepo svirao i pjevao, da bi vrlo 
lahko izazvao i samog slavuja da se takmiči s njim. 

Na radost djece, Firula zasvira ponovo, te sve troje 
zaigraju, obijesno lupkajući i prebirući nogama kao u 
kolu. Evici se užari lice, a mali joj se vjenčić nakrivi 
na kuštravoj glavici, dok je Đurici otskakivalo perje na 
glavi kao Indijancu kad pleše oko plemenskog ognja. 
Konačno završi Firo svoje pričanje: 

Ne može se uvijek svirat samo. 

Posao je glavno, to svi znamo, 

A1 od posla Firula ne bježi. 

Koža mu se pred poslom ne ježi. 

Kod kopanja čelo ja ne mrštim. 

Kada treba, kukuruze Ijuštim, 

Susjedima rado sušim sijeno; 

Nije Firo čeljade tek lijeno. 

Iza posla bolje prija jelo, 

A tek konac krasi svako djelo. 

Firu-firu tada ja zasviram. 

Marnu čeljad svu u srce diram. 

Zadivljen promatrao je Đurica frulu, iz koje je Fi¬ 
rula ponovo mamio čarobne zvukove, a kad je svirka 
utihnula, reče: — Eh, da ja imam takovu frulicu, možda 
bi i nama bilo ljepše! 

^ Slabo bi se ti s njom proveo, — padne mu u riječ 
Evica. — Ti bi na njoj tako pištao, da bi od tebe svi bje¬ 
žali, a ne da bi te još zvali u kuću. To treba znati kao 
Firo, onda frula nešto vrijedi. Inače je obična pištaljka. 


Na ove riječi Đuro tužno objesi glavu. Doista, otkud 
bi on znao tako lijepe pjesmice kao Firo, u gradu ih nije 
nikad čuo. 

— Ja ne bih svoje frulice dao ni za sve muzike ovoga 
svijeta, — reče Firo i pritisne frulu na grudi, kao da bi 
je htio pri vinuti k srcu, te joj gotovo zaljubljeno zapjeva: 

Oj frulice, draga moja, mila. 

Ti si za me moja dobra vila. 

Sve što imam, zahvaljujem tebi. 

Bez tebe mi dobro bilo ne bi! 

Evica se trgne i zapita: — Firo, kad već spominješ 
vilu, reci mi, ima li još negdje na svijetu dobrih vila? 

Firo se slatko nasmije. Oči mu ugursuski bijesnu, kao 
da mu je netko u tom času prišapnuo neku vragoliju. 

— Dobrih vila? 

Vrlo lako da ih negdje ima. 

Samo trag je teško naći njima. 

I u našem selu svijet vam zbori. 

Da imade vila u toj gori. 

Kad noć pane, plešu na križanju, 

A po gori skrivaju se danju. 

Evica je gotovo bez daha slušala Eirulino pričanje, 
otvorivši na pol rumena usta tako, da joj je vršak jezička 
provirio znatiželjno između sitnih bijelih zubića. Kad je 
Firula svršio, ona sjetno uzdahne: — Ah, kad bi to doista 
bila istina, ja bih vile odmah potražila i nešto lijepog 
zamolila! 

Firo se još vragoljastije nasmije nego prije i reče: 

— Hm, ti bi zacijelo zamolila, da na bukvi rode jabuke i 
kruške! Ili da s neba padaju onakve igračke, kakvih ima u 
gradskim izlozima. 

— Ne, nešto posve drugo bih zamolila, — tiho odvrati 
Evica, uzdahne duboko i upita: — Reci, Firo, da li vile 
uslišaju ljude, kad ih ovi zamole pomoć? 




Šaljivđija Firo poče važno tumačiti: 

Kad ih neki mladić dugonosi 
Za malešni ljepši nos zaprosi, 

Mali nosić vile su mu dale. 

Muževi se opet mnogi hvale: 

Vile daju ženi jezik drugi, 

Ako prvi odviše je dugi. 

A djevojka mnoga ružna, stara, 

Bude lijepa, da joj nema para! 

Sad vam ne znam ništa pričat više. 

Što tko treba, neka vili piše. 

Neka pismom vile pomoć prosi 
I u petak na raskršće nosi. 

Možda će mu učinit veselje. 

Te uslišat srca vruće želje. 

Đurica se slatko smijao Firulinim riječima, dok je 
Evica pobožno slušala pazeći, da joj ne izbjegne ni jedna 
riječ. Firula, premda priprosto momče, ipak se nešto 
zbuni, ugledavši Evičino lice, na kojem se jasno odraža¬ 
valo uzbuđenje. Da ublaži dojam, koji nije želio proiz¬ 
vesti, nasmije se iza glasa: 

Ha-ha-ha-ha! 

Djeco draga, nemajte vi straha! 

Firula vam nabajao svega, 

Šaljivđina stara, poznate vi njega! 

Zatim mahne rukom djeci na pozdrav, obijesno za- 
svira u frulicu i odbrza kroz šumu velikim koracima, da 
naknadi vrijeme, koje je ntratio pričajući s djecom. Đu¬ 
rica mu je još dugo dovikivao: — Zbogom, Firo! Hvala ti 
na jabukama! Posjeti nas doskora opet! 

Evica, naprotiv, nije izustila ni riječi, mirno je sta¬ 
jala, duboko zamišljena, očito još posvema pod utiskom 
Firulinib riječi. Iz razmišljanja prene je Đuro, koji je 
gurne laktom nimalo nježno i zapita: — A što si zanije- 
mila? Što je s tobom? Je li ti žao lješnjaka? Na, evo ti još 

i ova jabuka. — Đuro joj pruži jednu od svojih 
najljepših jabuka, koju Evica ni ne pogleda, već ga za¬ 
pita: »Jesi li čuo, što je pričao Firula? 

— Kako ne bih čuo! — odvrati Đurica, grizući sočnu 
jabuku. — Šalio se kao uvijek. 

— Moguće ima u njegovoj šali i nešto istine! — izusti 
Evica značajno. 

— O čemu? — upita Đurica. 

— O vilama. 

Đurica se svijao od smijeha. — Ha-ha! A1 si ti mu¬ 
dra! Baš si nas jela! Kako samo možeš shvaćati ozbiljno 
Firuline šale? Kakve vile u današnje doba? Šta treba da¬ 
nas vila i čarobnjaka, kad sami ljudi stvaraju tolika ču¬ 
desa, kakova ni jesu mogli izmudriti ni najveći čarobnjaci 
i vile: aeroplane što lete zrakom kao ptice, radio-valove, 
koji raznašaju svijetom govor i najljepše pjesme, elek¬ 
tričnu struju, koja jednim jedinim i malim pokretom 
ruke može rasvijetliti čitave gradove i pokrajine kao za 
bijela dana, pa film i još mnogo drugo. Vidiš, sve su to 
izmislili i pronašli Ijndi sami, pa što im onda treba ča¬ 
robnjaka i vila? 

— Istina je, sve su to ljudi izumili sami: radio, auto, 
elektriku i aeroplane, ali jedno još ipak nisn- 

— Gle, zar tebi to nije dosta? — ražesti se Đurica. 

Evica se ne dade smesti Đurinim gnjevom, već na¬ 
stavi dalje ozbiljno i tiho, kao da govori samoj sebi: 
— Kad su tako pametni, zašto ne izmisle nešto, da svi 
ljudi budu sretni i zadovoljni? Možda bi to netko drugi 
mogao učiniti, kad ne znaju ljudi sami. 

— Ti si, Evice, sasvim poludila! Svi ljudi zadovoljni?! 
Kao da je to tako jednostavno. Pogledaj, na primjer, samo 
mene. Ja sada jedem lješnjake, a htio bih uz njih i ko¬ 
madić kruha. Kad bih imao kruha, poželio bih k tome 
maslaca ili komadić slanine, a uz slaninu trebalo bi bome 
i malo luka. I tako vidiš, nikad nisam zadovoljan. 

Dok je Đurica spominjao slaninu i luk, željno se obli¬ 
zivao, a Evica je, nasuprot, nestrpljivo čekala da dođe do 
riječi. 

— Ma ne, Đuro, ti me ne razumiješ! Ti si prava izje¬ 
lica, pa misliš samo na jelo, a ja opet na nešto sasvim 
drugo. Ja mislim, kako bi bilo lijepo na svijetu, kad bi 
svi ljudi bili onako zadovoljni, kao što smo bili mi, dok 
je još tata imao posla. Vidiš, ako sam još i mala, ova me 
naša nevolja naučila, da je imati posla i po njemu kruha 
i te kakova sreća i zadovoljstvo. A toga danas nema za 
mnoge ljude, pa i za nas! 

Đurica je bez riječi slušao sestru, od neprilike se če- 
sao po glavi, ne znajući što da joj odgovori, jer je osjećao, 
da ona ovaj puta iznimno nema krivo. 

A Evica nastavi: — Pa kad nema ni otkuda pomoći, 
ja ću pokušati da zamolim vile, neka bi nam pomogle. 

Ovo je sada bilo za Đuricu odviše. — Uh, ženske li 
pameti! Ti opet o vilama! 

— Jest, ja bih otišla i na kraj svijeta moliti za našeg 
tatu, a kamo li ne na raskršće. 

— Kakovo raskršće? — plane dječak, koji je već 
posve zaboravio na Firuline vragolije. 

— Ono, za koje je Firula spomenuo, da se na njemu 
petkom roče vile. A danas je upravo petak. 

Đurica se zgraue. Nikako nije mogao pojmiti, da je 
Evica povjerovala Firuli. 

— Ta Firo se je šalio! Zar ni jesi vidjela, kako se je 
vragoljasto srni jul jio dok nam je to pričao? I još nešto. 
Ti zaboravljaš, da moraš proći kroz cijelu šumu, da bi 
stigla ua raskršće. 

— Ništa zato, proći ću ja već šumu, pa bilo baš i če- 
tverouoške. Ja toliko želim pomoći tati, a sve mi nešto u 
srcu šapće, da ću i uspjeti, ako pođem na raskršće. 

— Dobro. Pa što ćeš tamo? 

— Odnijet ću pismo vilama! — Evičino se čelo nabra, 
a usue stisnu. Đurica je znao, da je to znak tvrdokornosti, 
koju on ne će moći svladati i upokoriti. 

— O, tebi se i ouo malo pameti, što je imaš u glavi, 
sasvim smiješalo! Odnijet ćeš pismo? Krasna zamisao! 
Pa kad ti je toliko stalo do dopisivanja, a ti priveži pismo 

na rep papirnatom zmaju i pusti ga, neka leti. Možda će 
ga vjetar odnijeti u vilinske dvore. 

— Ne držim ti ja ništa do zračne pošte. Ja vjerujem 
samo mojim nogama. Samo ono, što izvršim sama, znam 
da je dobro obavljeno. Đa znaš, ja sad idem! 

— Kroz šumu? Tako malena i sama? — zaprepasti se 
dječak. 

— Pa što? I Crvenkapica je išla svojoj bakici kroz 
šumu sama. 

— Ali to je ludost! To se događa u pričama, no u 
zbilji mala djeca ne lutaju gustom šumom sama. A što će 
otac i majka na to? Mi se ne ćemo moći vratiti kući prije 
noći! 

— Ne odvraćaj me, Đuro. Srce mi govori, da pođem. 

— Ali da imaš pametnu glavu, ta bi ti kazala da ne 
ideš! 

— Pričaj, što te volja, a ja idem za to vrijeme pisati 
vilama, — odvrati djevojčica i otrči u kolibu, ne slušajući 
poruge, što ih je za njom sipao Đurica. Za čas se povrati, 
noseći veliku papirnatu vrećicu, u kojoj je majka prošlog 
tjedna bila donijela kukuruznog brašna, razreže vrećicu 
po polovici i raširi je na pragu kolibice, te poče pisati. 

Dječak ju je za to vrijeme zadirkivao: — Ne će li 
se gospođe vile uvrijediti, što im pišeš na starom škar- 
niclu? To bi se moralo pisati na finom, ružičastom papiru! 

— Što ja mogu, kad nemam drugoga! Valjda će mi 
vile oprostiti. — I Evica nastavi pisati tintom, koju je 
također iznijela iz kuće. Pisala je velikim krupnim slo¬ 
vima, pazeći da joj pismo bude što ljepše. A Đurica nije 
još uvijek prestajao zadirkivati: — No, tvoj rukopis 
ne će odgonetati ni vilinske čarolije. 

Evica plane: — Pogledaj, ti samo svoje pisanke, prije, 
nego li se rugaš drugima. Izgledaju sve od reda, kao da 
si šarao mačjom šapom, a ne perom! 

— Oho! A ti, kao da si umjesto perom zamakala u 
tintu mačkinim repom. 

Došlo bi zacijelo do ozbiljne svađe, da si Evica nije 
preduzela što prije dovršiti pismo, i zato zamoli plačnim 

glasom: — Prestani već jednom, Đuro! Ne smetaj me, vi¬ 
diš i sam da mi se žuri. 

— Dobro! Pametniji uvijek popušta prvi, — odgo¬ 
vori dječak. Zašutio je časak i zavirkivao preko njenih 
ramena u započeto pismo, no kako je bio nestašan, ne 
mogne dugo mirovati. Poče glasno sricati slogove, kao 
da čita Evičino pismo, ma da nije iz njeg mogao ništa 
vidjeti, jer ga je Evica ljubomorno skrivala dlanom. I 
govorio je: — Dra-ga vi-lo, ja sam još vr-lo ma-le-na 
dje-voj-či-ca, ko-ju vr-lo la-ko sva-ko na-sa-ma-ri! 

Evica se ne dade smesti njegovim zabadanjem, nego 
začepi prstom lijevo uho i nastavi hrabro pisati dalje, 
dok je Đurica još uvijek sricao: — Za-to ti i pi-šem o-vo 
pa-met-no pis-mo! — Pero je škripalo nemilo, dok je 
Evica nesigurnom još rukom stavljala na papir slova, a 
s njima svoje vruće želje. 

Nakon oduljeg vremena usklikne slavodobitno: 
— Tako! Sad je gotovo. Poslušaj! 

— Baš me ni najmanje ne zanima, — odvrati on pre¬ 
zrivo. Tuckao je lješnjake, kao da nije ni najmanje ra¬ 
doznao, a ipak je i te kako pozorno slušao, što je to Evica 
pisala vilama, dok je glasno čitala i pri tome pazila, nije 
li slučajno zaboravila koju točku ili zarez: 

Dobra vilo, uslišaj nas sada. 

Ti si naša posljednja već nada. 

Kad već ocu ne pomognu ljudi. 

Bar ti, vilo, ocu dobra budi! 

Daj mu nađi, poštenoga rada 
I nas bijedne očuvaj od glada. 

Milostinje otac naš ne želi. 

Mjesto toga posla mu udijeli. 

Sve on znade, dobar je i vrijedan. 

Samo sad je žalostan i bijedan. 

Ako bude zarada i mala. 

Ipak, vilo, srdačna ti hvala! 

—Sasvim dobro! — odahne Evica — samo ću još za 
veću sigurnost pripisati: moj tata je mehaničar. 


Đurica primijeti podrugljivo: — Sad još samo napiši 
našu adresu, da nas ne bi vile morale predugo tražiti: ko¬ 
liba bez broja, s naherenim krovom, glavni šumski put 
lijevo! 

— Mogu, zašto ne? Onda će molbenica zacijelo us¬ 
pjeti. No bilo kako mu drago, uspije li ili ne, ja ću ipak 
biti barem toliko zadovoljna, što sam poduzela sve 
moguće, da pomognem mami i tati. Sjećaš li se, Đnrice, 
kako je ono u priči o Tmoružici rekao princ, da se samo 
onda može uspjeti i k cilju doći, ako se ne zastaje ni pred 
jednom zaprekom ni žrtvom. A proći kroz šumu, to je 
manja žrtva, nego li proći kroz trnje. Podnijela bih ja i 
veću žrtvu. 

— Samo ti ne precijenjuj svoje sile. Ako su ti tako 
slabe kao pamet, onda ne ćeš doći daleko! 

Evica i to hrabro proguta, te mirno odgovori: — Vi¬ 
djet ćemo! — Ne htjede se prepirati, jer joj je glavica 
bila puna ozbiljnih misli i planova, koje je željela 
ostvariti što prije. — Ja ću sad poći. Moram se vrlo žuriti, 
da stignem kući prije, nego se vrate otac i majka. Ne ću 
da ih zabrinjujem. 

— I ja ću s tobom! — izusti on kratko. 

— Ti ćeš sa mnom? Pa ti ne vjeruješ u vile! 

—Lako za vile! Valjda te ne ću pred mrak pustiti 
samu kroz šumu. U dvoje je ljepše, a treba ti jedna čvrsta 
muška ruka, da te obrani, ako ustreba. 

Obradovana tom pažnjom, Evica odmah zaboravi na 
prijašnja zadirkivan ja i burno zagrli brata, tepajući mu 
radosno kroz smijeh: — Dobar je moj braco, ako i brunda 
kojiput kao stari medvjed. 

Đurica, kao i svi dječaci, koji nisu toliko pristupačni 
nježnostima kao djevojčice, pocrveni od neprilike, pa da 
sakrije svoju zbunjenost, potjera Evicu: — Hajde sad, ne 
pričaj toliko! Ogrni se, pa idemo! 

Djevojčica odskakuta u kolibu i doskora se vrati, 
ogrnuta velikim vunenim rupcem, zaključa brižno vrata 
i sakrije ključ u pukotini kućnog praga. Đurica navuče 
neke stare cipele, koje je obuvao n rijetkim zgodama, a 










čuvao ih za ciču zimu. Daleko je bilo pješačiti do škole 
u selu, zato je i štedio trošne cipele za najveću nuždu. 

— Samo čvrsto zatvori vrata, — rugao se, — da nam 
tko ne donese nešto unutra, jer za odnijeti i onako nema 
ništa. Ali na kozu ne smijemo zaboraviti. Za nju sad i 
onako skoro dolazi vrijeme, da se ispruži na svome le- 
žaju. Hajde, draga kozo, odmaraj se, — govorio je vodeći 
je u njezin mali obor iza kolibe. Koza je nevoljko napu¬ 
štala ledinu, na kojoj je ipak još uvijek nalazila po ko,ju 
travku. 

— Zbogom, Bjelko, čuvaj nam kuću, — opraštala se 
Evica sa svojom hraniteljkom. Koza je žalosno blejala, 
kao da je znala da će ostati sama, i prislanjala glavu 
Evičinim nogama kao da je moli: »Ne idi od mene«. 

Kad su spremili kozu, Đurica zakopča kaput, nabije 
na glavu kapu i uze u ruku svoje indijansko koplje te 
reče: — Tako, sad sam spreman! Ovo će mi koplje dobro 
doći, ako sretnemo kojeg vuka ili medvjeda. Eh, alaj bih 
im ja pokazao! — U tom času je vjerovao čvrsto, da se ne 
bi žacao upustiti ni u najljuću borbu s divljim zvije¬ 
rima. 

— Vidjet ćemo, kako ćeš se držati, kad sastanemo 
zeca, — naruga se sestrica. 

Đurica prečuje ovu zlobnu primjedbu, prihvati seku 
za ruku i reče: — Hajdmo, u ime božje! 

Držeći se za ruke zakorače hrabro put velike šume i 
zapjevaju složno, kao da bi se htjeli ohrabriti vlastitim 
glasom. Šuma je oživjela od njihove pjesme, koja se raz- 
lijegala daleko preko krošanja, sve do visokih bregova, 
odakle ju je vraćala jeka. Šumske ptice radoznalo naj¬ 
prije osluškivahu, a zatim se veselim cvrkutom pridruže 
dječjoj pjesmi: 

Naprijed sada, oprezno, polako! 

Pustom šumom nije proći lako. 

Jer opasnost mnoga u njoj vreba. 

Čuvati se za to dobro treba; 

Divljeg vepra, otrovnice zmije. 


Mrkog vuka, stare tete lije; 

Kojiputa i samoga zeca 
Prestraše se mala, plaha djeca. 

Djece već davno nesta između stoljetnih hrastova, 
dok je njihova pjesmica još uvijek dopirala do kolibe i 
samotne koze, koja je tužno blejala, slušajući poznate 
glasove, koji su sve slabije dopirali do nje: 

Tiho sada, oprezno, polako! — — 

Gustom šumom nije proći lako- 

u GUSTOJ ŠUMI 


Evica i Đurica neumorno su pješačili šumom, pa su 
ih od dugog hodanja zaboljele ne samo noge, nego, od 
silnog i neprekidnog pjevanja i grla. Koračali su dosta 
brzo, premda su im se umorne nožice sklizale po žutom 
lisnatom sagu toliko, da su često učinili, što no se kaže, 
jedan korak naprijed, a dva natrag. 

Nigdje na daleko živog stvora! Ni plašljivog zeca, ni 
brze vjeverice, ni vitkih srna, ili bar brbljavih kriješte- 
lica. Svi se posakriše, čim su oštrim sluhom začuli pucke- 
tanje grančica pod dječjim nogama i njihovo pjevanje. 
Samo stara, brižna šuma sipala je neprestano zlatno lišće, 
spremajući, poput brižne majčice, svojim štićenicima 
meki ležaj, šuma je osjećala, da se vrlo brzo približavaju 
dani, kad će njeni stanovnici trebati lisnati ležaj i pokri¬ 
vač, pa se je vrlo žurila, da je zima ne pretekne, a vjetrić 
joj je kod tog posla dragovoljno pomagao, kružeći oko 
njenih veličanstvenih krošanja, poigravajući se gra¬ 
nama lagano je stresao lišće, da bude posao što prije go¬ 
tov. Pri tom je tiho pjevušio, a njegov se je pjev širio 
šumom, kao da netko nježno prebire napete strune. U" 
složnom radu posao je brzo napredovao i lisnati sag bio 
je već dovoljno debeo, da bude doskora mekani ležaj i 
topli pokrivač stanovnicima šume. Pod njim će oni pro- 
drhturiti tešku zimu, na njemu će se ispružiti, kad će 
izmoreni od lutanja za hranom i od progona leći, da im 
se odpočinu trudne noge. 

Evica i Đurica došli su, konačno, na mali proplanak, 
s kojeg se vidjelo, da šuma postaje svjetlija. Znak, da 
joj se približuje kraj, a s njim i toli željeno raskršće. 

Osušenih grla prestadoše pjevati, te tiho proslijede put, 
držeći se još uvijek čvrsto za ruke i tražeći umornim 
očima njezin kraj. Evica je kod svakog šušnja protrnula, 
dok je Đurica naoko izgledao miran i hladnokrvan. Na¬ 
jednom, Evica zastane i sakrije se njemu za leđa: — Po¬ 
slušaj, Đurice! Ne čuješ li neko pjevanje? Kladila bih se, 
da to pjevaju vile! 

Đurica se bezbrižno nasmije, ogledajuć se na onu 
stranu, odakle je dopirala skladna djevojačka pjesma: 
»A ja bih se okladio, da su ove vile cijeli dan iskapale 
repu i sada se prijekim putem vraćaju kući u selo. Po¬ 
gledaj! 

Evica bojažljivo izviri iza njegovih leđa, i doista, u 
daljini primijeti kroz granje šareno ruho seljačkih dje¬ 
vojaka. Sretna odahne i reče: »Baš sam sinja kukavica! 

— Pouzdaj se ti uvijek samo u mene! — isprsi se 
dječak. — U mene ima odvažnosti za trojicu! 

Nije nikakvo čudo, da je Evica bila tako plašljiva. 
Od najranijeg joj je djetinjstva neka stara tetka u gradu 
punila glavu pričama o vješticama, vilama i vukodlacima, 
koji da borave u velikim gustim šumama. I zato ona šumu 
nije više gledala takvom, kakva zapravo jest, kao drago¬ 
cjeni dar božje prirode, u kojem nalaze utočište i ptičice 
i šumske zvjerke, nego kao neko carstvo ne samo dobrih, 
nego i zlih duhova, vila i drugih nadnaravnih bića. Posve 
obratno bilo je s Đuricom. On se nije dao zastrašiti 
bajkama, on je dobro znao, da suha grančica u šumi puca, 
kad na nju stane koja zvjerka, i da lišće šušti, jer ga njiše 
vjetar, a fijuk vjetra u gustim krošnjama nije stenjanje 
šumskih duhova. On je bio ponosan, što danas nastupa 
kao zaštitnik svoje mlađe seke, premda je stariji od nje 
samo dvije godine. Osjećao se silno hrabar i jak, a u srcu 
mu gorjela želja, da u šumi doživi neku pustolovinu i 
uzmogne i činom, a ne samo. riječima, dokazati svoju 
hrabrost. 

Nakon nekog vremena Evica se opet prestrašeno 
trgne, grčevito mn stisne ruku i šapne: — Ali sada se 

doista ne varam! Gledaj, tamo iza onog debelog hrasta 
nešto se miče. Bjež’mo, braco, dok smo još čitavi! 

Đurica pogleda pažljivo i doista zamijeti, da se nešto 
giba, samo ne razabire jasno što, jer mu debelo stablo 
priječi vidik. Nakon nekoliko trenutaka napetog čekanja 
pojavi se iza hrasta neka nezgrapna pojava, a Evica užas¬ 
nuta krikne; — Bože, to je vještica! 

Đurica gleda oštrije, i u udaljenosti od kojih četrde¬ 
set koraka vidi u sjeni guste šume jednu staru baku, po- 
grbljenu ne samo pod teretom brojnih godina, nego i 
pod teškim bremenom suharaka, što ih je nosila na slabim 
staračkim leđima upirući se o kvrgasti štap. 

— Baš kao u Ivici i Marici, — dršćući šapne Evica. 

— Tebe je Firula posvema zaludio! Kakova vještica? 
Ne vidiš li, da je to neka stara baka, koja je brala su- 
harke za ogrjev i sad ih na leđima nosi kući. Sirotica, 
kako joj mora biti teško! Sva se je zgrbila pod velikim 
teretom. Kad bih imao vremena, najradije bih joj po¬ 
mogao nositi svežanj do kuće. A sad ćemo k njoj bliže, 
pa ćeš se uvjeriti, da ja imam pravo. I upamti, jednom 
zauvijek, da vještice uopće ne postoje na svijetu. Za 
svaku zlu ženu može se reći da je vještica, a za zločestog 

muškarca da je zloduh. Ali nadnaimvnih bića nema. 

/ 

Evica je slušala jednim uhom, capkajući za njim i 
ne vjerujući njegovim riječima, a zaplašeno srdašce uda¬ 
ralo joj je bom-bom, toli silno, da je mislila: probit, će 
joj grudi. Da je Đurica nije čvrsto držao za ruku, 
cijelo bi pobjegla, ali ovako, hoćeš, ne ćeš, išla je kao 
osuđenik na stratište. Baka je, međutim, sjela na trupac 
povaljenog debla, da se odmori. Veoma se iznenadila, kad 
je kraj sebe začula sitne dječje glasiće, gdje joj nazi¬ 
vaju: — Pomoz Bog, bako! — A tek, kad je ugledala 
pred sobom mališane, koji kao da odjednom iznikoše iz 
zemlje! Jer baka, nagluha i slabog vida, nije uopće čxila 
ni vidjela djecu sve dok joj ni jesu došla posve blizu. 

— Bog s vama, djeco! Što vi tako kasno tražite u 
šumi? Zar ste zalutali? 


— Nismo, bako, nego si je moja seka Evica utuvila 
u glavu, da u ovoj šumi ima dobrih vila, koje će pomoći 
našem ocu, da nađe posla i zarade. Vi, bako, zacijelo zna¬ 
dete, kako je danas teško naći stalno namještenje. 

^ Znam, znam, dijete drago. Dok sam ja još bila 
mlada, nije toga zla bilo u svijetu. Sve je onda bilo dru¬ 
gačije. Tko je bio pošten i htio je raditi, taj je bio sigu¬ 
ran za svoj kruh do smrti. Ali danas?! — Baka se zamisli 
i nekud zagleda u daljinu, kao da gleda u svoju davno 
već prošlu mladost, i nastavi lagano: 

Mnogi vrijedni život teško strada. 

Kada za njeg nigdje nema rada 
I kad zalud pragove obija. 

Gdje ga svatko bez srca odbija. 

Dok obitelj pati mu od gladi. 

Jer ne može ništa da zaradi 
Te uzalud zaposlenje čeka. 

Ovom zlu se mora naći lijeka. 

Pa da kruha i opstanka bude 
Za sve vrijedne i poštene ljude! 

Uvidjevši, da stara baka nije nikakvo nadzemaljsko 
bićcj Evica se odvaži i upita: — Bako, vi ste već vrlo 
stari i sigurno mnogo toga znadete. Kažite mi po duši, 
ima li u ovoj šumi vila, koje pomažu ljudima? 

— Ha-ha-ha! — smijala se baka na ove riječi tako 
srdačno, da su joj se njena dva posljednja zuba toliko 
tresla i zibala, kao da će ispasti iz čeljusti. — Od vila se 
nadaš pomoći? Drago dijete, to ti je jalov posao. — Za¬ 
tim se uozbilji, a da joj lice ipak nije izgledalo strogo, 
nego materinski blago i dobro, te pouči djecu: 

Poslušajte, djeco, riječi stare majke: 

Vještice i vile, to su samo bajke. 

Dobro srce, znajte, djeco mila. 

Čini više no iz priče vila. 

Istinu vam zbori baka stara. 

Dobro srce to vam čuda stvara. 

Nevoljnome ublažuje jade, 

Žalosnoga utješiti znade. 

Bližnjeg ljubi kao svoga brata, 

To je blago vrednije od zlata. 

Đurica joj* odobri: — Da, takvo srce treba naći i naš 
tata. — A Evica pridoda: 

Kad bi ljudi takva srca bili. 

Ne bi mi sad u pohode vili! 

Baka uzdahne duboko i nastavi: 

Istina je, nisu svi baš ljudi 
Dobra srca, plemenite ćudi, 

A1 vi, djeco, vi ste naša nada. 

Vašim srcem nek dobrota vlada. 

Neka mlado, novo pokoljenje 
Stvori ljepše, sretnije življenje! 

Đurica je pažljivo slusao baku i osjećao, da mu ona 
stavlja na srce nešto lijepo i veliko, nešto, što bi moglo 
biti sudbonosno i dobro za njega i za cijeli mladi nara¬ 
štaj, kojemu pripada. I sam ne znajući pravo zašto, po¬ 
loži ruku na srce i izusti glasno i svečano, kao da polaže 
zakletvu: — Obećajemo, bako, da ćemo se uvijek sjećati 
tvojih riječi! 

— Bog vas čuvao, djeco! Žurite se kući, da svoje ro¬ 
ditelje suviše ne zabrinete, — opomenu ih baka, ustane, 
naprti svežanj suharaka i pođe dalje. ^ 

— Zbogom, bako, zbogom! — poviknu djeca. Starica 
doskora iščeznu među drvećem, a djeca se požure, da što 
prije stignu do raskršća. 

Odjednom će Evica: — A čime ćemo pričvrstiti papii, 
da nam ga ne odnese vjetar? 

— Ne brini se ti, dok je mene i mojih džepova! 
Dječak na čas zastane, da joj pokaže svoje blago, bez 
kojega on nikud i nikamo. — Evo, gledaj: kliješta, ška¬ 
rice, kit, čavao, nožić! Pravi dječak uvijek nosi takove 
korisne stvari sa sobom, jer nikad ne može znati, gdje će 
mu što trebati. 

— Vidiš, ja se nisam na to sjetila. Prava sreća, da si 
se domislio ti. — Najednom se naglo lecne: — Oh, Đurice, 
poslušaj, nešto pucketa u šumi! Da to nije-? 

— Ne boj se, to sada pred noć idu srne na vodu. 

— Doista? Koje čudo, da se svega plašim, kad je u 
tom sumraku sve tako čudnovato i tajanstveno. Gledaj, 
ovi hrastovi kao da su živi! 

— Pomisli, Evice, zar to ne bi bilo krasno, da su ovi 
hrastovi divovi, a ja da se moram s njima boriti. To bi ti 
trebala vidjeti! Da sam sit, borio bih se kao lav! 

— Oh, još i divovi! — protrne Evica, — dosta, da se 
već i vila plašim! Evo, već je blizu križauje. Stupajmo 
potiho, da ne bunimo vile. 

— Ti misliš, da su vile kukavice kao ti? Uostalom, 
vidiš dgj)prezno stupam. Ne mogu već pažljivije. — Jedva 
to izreče, zapne nogom o jedan panj i sruši se potrbuške, 
kako je dug i širok, da je sve granje pod njim pucalo. 

— Baš si nespretan. Padaš upravo u najvažnijem 
času. Još ćeš sve pokvariti! 

— Glavno da je nos čitav! — odvrati on, dižući se i 
opipavajući glavu. — Hvala Bogu, evo nas na kraju šume. 

I doista, tek dva tri koraka dijelila su ih još od ceste. 
Na jednom stablu spazi Evica raspelo u sjaju sunčanog 
zapada. Evici se učini kao da pogled Raspetoga baš na 
nju pada. — Hajde, Đuro, kleknimo i pomolimo se, da 
nam Bog bude na pomoći. 

Đurica odmah klekne uz nju i sklopi ruke, dok je 
ona molila glasno: 

Poslušaj nas, dragi, dobri Bogo! 

Ja ti ne ću dosađivat mnogo, 

Tek za našeg dragog tatu molim. 

Jer ga jako, od sveg srca volim. 

Posla daj mu i zaradu neku, 

Daj da majci suze već ne teku. 

Kad ni kruha ne može nam dati. 

Te sa ocem teško rad tog pati! 

A nakon molitve reče: — Tako, sad sam uvjerena, da 
će moja molba biti uslišana! Noge me doduše jako bole, 

ali se radujem, što sam pošla na taj dugi put. Možda ga 
ipak nisam prevalila uzalud. 

— Evo, tvojeg vilinskog raskršća! — usklikne dječak 
veselo, kad je ugledao veliki putokaz na raskršću. Evica 
se bojažljivo ogledavala unaokolo, ali nigdje nije bilo 
vile, ni vilinskog plašta, a na blatnoj, razgaženoj cesti 
vidjelo se samo tragove ljudi, stoke i točkova. S napetom 
pažnjom i nzbndenjem promatrala je šutke, kako Đurica, 
pomažući si kamenom, pribija čavlima pismo na putokaz. 

— Vidiš li, kakvi sam ja majstor! Pismo se vidi na 
daleko, kao pravi oglas, a vjetar ga ne može odnijeti. Mo¬ 
žeš biti bez brige, jer tvoje vile, pa da su i kratkovidne, 
moraju ipak odmah opaziti tvoje pismo. 

Evica pregleda još jednom, je li pismo dobro pričvr¬ 
šćeno, i prošapće: — Bože pomozi! — Pa nije to šala pi¬ 
sati vilama pismo. To je u njezinom mladom životu doista 
nečuveni doživljaj. 

Đurica također pogleda još jednom, je li sve u redu, 
klimne zadovoljno i reče: — Tako, sad je taj važan posao 
gotov! Sad brzo kući, jer već pada sumrak, a u šumi će 
još prije biti noć. 

I brzo krene natrag, a Evica uz njega. 

— Lako je reći, da treba ići brzo, — uzdahne ona 
glasno zijevajući. Duga ju je šetnja kroz šnmu očito umo¬ 
rila, a svježi zrak omamio. Capkajući uz brata sneno je 
uzdisala: — A-ah! Kako sam umorna! Da je barem moja 
strunjača već blizu! 

— Kako ne bi bila umorna i pospana, kad je to dalek 
put za tvoje male noge. Sjedni na čas, na ovo povaljeno 
deblo, na kojem se je prije odmarala stara baka, i zaklopi 
malo oči. Možda će ti umor proći. Ali samo na čas, i ne¬ 
moj zaspati, jer doskora će noć. 

Evica se odmah spusti na deblo, koje joj se učini 
mekano kao najraskošnija postelja, i prošapta: — Umor¬ 
na sam, braco, jako umorna. Nešto od hoda, nešto od 
straha, a nešto i od gladi. — I zijevne široko, ali brzo po¬ 
krije rukom usta. — Joj, da mi ne uleti šišmiš u usta, 
kad toliko zijevam! 

— Ne boj se, u kasnu jesen nema šišmiša u šumi. 
Tako!T*oloži glavu meni na koljena, — reče Đurica, sjed- 
nuvši kraj nje. — A da dođe i sam zmaj, a ne samo šišmiš, 
ja bih te obranio! — Umornoj Evici to nije trebalo reći 
dva puta. Odmah je položila glavu Đurici na grudi, a on 
se nagnuo nad nju i obujmio je rukama, da joj bude to¬ 
plije. Osjećao je, kako mu je mala sestrica izuemogla i 
neizrecivo se nad njom sažali, pa premda je inače izbje¬ 
gavao svaku nježnost, poče je sada milovati po kosi i go¬ 
voriti samilosno: 

Odmaraj se, moja mila seko, 

Moje grndi uzglavlje’ ti meko, 

Moje ruke zaštita ti jaka. 

Moje srce ko sunčana zraka 
Grijat će te, da ne bude hladno. 

Da ne drhti tvoje tijelo gladno. 

Evičina se glava spuštala sve niže i zamalo, svladana 
umorom, ona čvrsto nsne. Đurica se zbuni. Što sad? Bilo 
bi najpametnije, da je probudi, ali samilost nadvlada raz¬ 
bor i on popusti: — Nek samo malo drijema. San će je 
ojačati, a ja ću za to vrijeme paziti na nju; malo sjedenja 
i odmora ne će ni meni biti na odmet. Brojit ću do hiljadu 
i onda ću probuditi Evic^ 

Šumsku tišinu prekidalo je sada njegovo brojenje. 
Strpljivo je brojio boreći se da ne zaspi. U odmjerenim 
razmacima čulo se je brojenje, dvijestotine dvadeset i 
jedan, dvijestotine dvadeset i dva, dvijestotine dvadeset 
i tri. Najprije glasno, a onda sve tiše, dok najednom 
posve ne zamukne-. 

Kad je stari mjesec radoznalo zavirio kroz gusto hra¬ 
stovo grauje, vidio je Evicu i Đuricu, kako zagrljeni 
slatko spavaju na povaljenom deblu. Izgleda, da mu se 
čelo namrštilo, kad je ugledao mališane same usred 
tamne šume. Koje čudo, da se je namrštio! Kud god je 
zavirio, u kolibe ili palače, posvuda je vidio malu djecu 
u sigurnim zaklonima i toplim posteljama. Samo su ovi 
mališani, nezaštićeni, snivali usred šumske samoće. 

ČUDNOVATE TAJNE STARE ŠUME 

Lišće stoljetnih hrastova šumi, kao da pjeva uspa¬ 
vanku mališanima i onim sakrivenim stvorovima, koji se 
pod njenim krošnjama spremaju na noćni počinak. La¬ 
gano spušta noć svoj tamni plašt, potiskujući sumrak 
sve više zapadu, gdje je svijetloružičasti oblak označio 
mjesto, kamo se je sklonulo sunce, da ustupi mjesto 
tamnoj noći. Mjesec, još čas pi’ije posve blijed, svijetli 
sada punim sjajem, a u njegovu društvu nalazi se i neko¬ 
liko zvjezdica, 

— Cr-cr! — oglasi se zričak obradovan, što je nastu¬ 
pilo vrijeme, kada on pjeva svoje najljepše pjesme. 
— Hu-hu! — huče sova, otvarajući lagano oči, koje su 
joj bile zaklopijene za danjeg svijetla. Sovi se brzo 
odazva ćuk, veseo što će mu sovino huhanje prikratiti 
dugu jesensku noć. U skrovištima skupile se vjeverice u 
klupko, položile mekani rep pod glavu i sanjaju, kako 
je šuma ponovo zelena i puna krupnih lješnjaka. Na po¬ 
ljima pokraj šume spavaju hrčci, pokrivši debelim trbu; 
sima svoje blago, koje su nagomilali više, nego bi mogli 
pojesti za dvije duge zime. I sve druge sitne zvjerke kao 
da spavaju. Tek se iz velike daljine čuje glas srnjaka, 
koji doziva srne na večernji domjenak. 

Ali mir šume bio je samo prividan; ona kao da je 
odjednom oživjela. Lomljava i pucketanje grančica na- 
rušiše njen mir. Sa svib su strana doskakutali tlvonoške i 
četveronoške njeni mali, dlakavi stanovnici, koji su 
preko dana bili sakriveni u jamama i rupama, u gustom 
grmlju i duplju drveća, ili su na poljima, pokraj sume, 
kriomice bi’stili lišće šećerne repe i kupusa. Sada, u 


mraku, osjećajući se sigurni pred ljudima, šuljali su se 
na svoje onuljelo igralište na rubu šume, gdje bi se svako 
veče prije spavanja bezbrižno igrali. Oprezno i lagano 
skakutahu, izvirnjući na sve strane, ne vreba li kakva 
opasnost. Kada vidješe, da opasnosti nema, poskoče 
obi jesno kao nestašna djeca i zapjevaju složno iz zečjih 
grla: 

A1 je lijepo zečićima sada. 

Kad u šumi mir i pokoj vlada, 

Jer kad lovca u blizini nije. 

Veselo se mali zeko smije. 

Pjevajući su preskakivali jedan preko drngoga i pre¬ 
bacivali se naglavce, da ih je bila prava radost gledati. 
Pa i mjesec, unatoč zabrinutosti za djecu, pokazao je opet 
nasmijano lice. Bit će, da je i njemu drago, kad su i ljudi 
i životinje zadovoljni. ~ 

Ali na jednoć, usred igre, nešto prasne: bum-bum! 
Kao da je pukla puška. Prestrašeni zečići posakriše se u 
' brzini, kud je koji znao i mogao, a uzrujana zečja srca 
udarala su burno, dok ih jedan poznati glas ne umiri: 
— Alaj mi je uspjelo da vas sve prevarim! — Bio je to 
glas staroga zekonje, koji je njihovu igru promatrao iz 
prikrajka, pa se je kao stari šaljivđija s njima našalio i 
vješto oponašajući prasak puške jadne prestrašio, da 
dolazi lovac. 

Zečići, opet hrabri, vraćahu se veselo igri, koreći sta¬ 
rog zeca: — Kakve su to neukusne šale! Mislili smo, da 
je od nekuda zaista došao lovac! 

Stari se zeko nasmije: — Znao sam ja dobro, da će 
vam uzdrhtati junačka srca. Vi se tu bezbrižno igrate i 
ne mislite dalje od vaše nezrele njuške, koja vam još 
mnogo ne vrijedi, ali zato ja njušim i dalje i bolje, pa 
sam ovdje odmah osjetio, da se u blizini nalazi neko 
ljudsko stvorenje. 

Zečići se silno uzrujaše, i stojeći na mjestu digoše 
njuškice u vis, tražeći njuhom, na kojoj se strani nalazi 
taj ljudski stvor. 

— Ne bojte se, — umiri ih stari zekonja, — nešto je 
ljudskoga, ali ne miriše na opasnost! — Ispruživši njušku 
pođe naprijed za tragom, kuda su prije stupala djeca, a 
zečići su ga u maloj udaljenosti radoznalo slijedili. Tako 
dođe i do povaljenog debla neprestano njuškajući i tu 
se iznenađen zaustavi. — Ha, evo, našao sam! Ali ne 
bojte se, jer to su samo mali ljudi; tih se ne trebamo bo¬ 
jati. Djeca nas i te kako vole; svi znademo, kako nas o 
Uskrsu željno očeknjn. 

Zečići se silno obradovaše kad ugledaše djecu. Uzdi¬ 
žući se na stražnje noge ogledavahn ih sa svih strana go¬ 
voreći: — Kako sn dragi! Za njih mi bojadišemo uskrsna 
jaja! ... 

— Koliko sam ih ja s mojom mamicom našarao! — 
oglasi se zečić nazvan Riđko. 

— I ja! I ja! — oglase se ostali zečići u jednoglasnom 
zboru. 

Stari zekonja nazvan Sivko, jer mu je krzno bilo već 
prosijedilo, nakašlje se i uspravi na stražnje capice te 
počne pričati, dok su zečići, sjedeći u polukrugu, pažljivo 
slušali: 

Od davnine običaj je stari. 

Da na Uskrs djecu zec obdari. 

Pisanice divnih šarnih boja 
Šara zeko dječici bez broja. 

Jer kad ne bi našarao jaja. 

Digla bi se o Uskrsu graja. 

Plakala bi gorko mala djeca. 

Karala bi uskrsnoga zeca. 

Nakon Sivkovog pričanja zečići ponovo opkole 
djecu, te propinjući se na deblo njuškahu im ruke, lice 
i haljine, da bi ih što bolje upoznali. Njima je, kao i svim 
životinjama, njuh više objašnjavao, nego vid. — A1 su to 
zlatna djeca! — klicali su zečići, — samo su hladna. 
Posve su im mrzle njuškice! 

— Nije ni čudo, kad nemaju tako lijepu i toplu bun- 
dicu kao mi, — reče Riđko. 


— Nisu pni poput nas navikli spavati u šumi, — nado- 
veže zečić nazvan Kupusić, jer je silno volio griskati ku¬ 
pus. — Pričala mi je moja baka, da ljudska djeca spa¬ 
vaju u posteljicama, a ne na granju i lišću kao mi. A u 
postelji se pokrivaju pokrivačem, sve do brade. — Ku¬ 
pusić je bio vrlo ponosan, što znade o djeci više nego 
ostali zečići. 

Sivko se, međutim, zabrinuto zagleda u zrak, ponjuši 
oštro i reče: — Nekako mi jako miriši po prvom snijegu. 
Bit će zlo, ako noćas stigne ovamo baba Zima. Ona je već 
na putu da stigne u naše krajeve, pa zadrži li se noćas 
ovdje, ova će djeca stradati. Sjećate li se još stare Ježi- 
babe Zime? — npita mlade zečiće. 

— Kako se ne bi sjećali! — odvrate oni jednoglasno. 
Zeko Kupusić htjede dokazati, kako ima dobro sjećanje 
te još sada zna, kako je to bilo prošle godine, zgrbi se i 
podboči na suhu grančicu i poče pričati: 

Na svom štapu Ježibaba Zima 
K našoj šumi polagano klima. 

Teško vuče svoje stare noge. 

Jer je prošla krajeve već mnoge. 

Sad će ovdje odmarati kosti. 

Svojim oštrim iglama će bosti 
I štipati zlobno oko sebe. 

Da od muke srce te zazebe. 

— Doista, ako ovdje zatekne ovu djecu, štipat će ih 
nemilo. Da ih probudimo, — upita Riđko. — Uvjeren sam, 
da će sutradan biti teško bolesna. 

Zečići se malo zamisle, dok konačno ne reče Sivko: 
/ . — Čujte! Dosjetio sam se, kako da pomognemo malini 

ljudima. Stisnut ćemo se k njima i grijati ih našim 
1 toplim bundicama. 

— Divna zamisao! — uskliknuše oduševljeno zečići. 
— Hajd’mo svi na okup, stisnimo se k njima i odmah će 
im biti toplije. 

Svi se redom posjedaju oko Evice i Đurice. Neki do 
nogu, neki se pak uspeše na deblo i smjestiše se do glave 




i uz tijelo tako, da su djeca bila sa svih strana okružena 
ne samo njihovim krznom, nego i njihovim toplim dahom. 
Zeko Kupusić, koji je osobito volio pjevati, zapjeva tiho, 
a ostali ga poprate poluglasno: 

Počivajte mirno, djeco draga! 

Opasnosti sada nema traga, 

Dok zečići mali uz vas bdiju 
Te vas toplim svojim dahom griju. 

Ako smo i šumske zvjerke samo, 

Malu djecu ipak čuvat znamo. 

Malo pomalo, protegoše svi zečići capice i nsnuše 
slatko, priljubljeni uz Evicu i Đuricu, koji su još uvijek 
spavali dubokim snom. 

Nastade duboka tišina, prekidana tek na mahove sla¬ 
bijim pa jačim udarcima vjetra, koji je gonio nebom 
guste oblačine, da od časa do časa sakrije mjesec, koji je 
još uvijek radoznalo zavirivao n šumu. Osobito sada, kad 
mu je jedan debeli oblak konačno otišao ispred nosa, po¬ 
zorno je gledao što se zbiva dolje u šumi. I gle, zamijeti 
kako iz kalnog jarka kraj ceste izlaze male žabe, te u 
dugoj povorci skakuču u šumu. Žabe su veselo kreketale: 

Mi smo lijepe i grlate žabe. 

Brbljave smo kao prave babe. 

Na nama je divan zelen frak, 

K rekećemo kre-kre-kre-kre-kvak! 

Krekečući i pjevajući stigoše do mjesta, gdje su još 
malo prije plesali zečići i tu se zaustave, našavši praznu 
čistinu prikladnu za igru i zabavu. 

— Baš je, za promjenu, ugodno pobjeći iz našega do¬ 
sadnog blata i vode u ovu lijepu šumu! — kreketala je 
debela žaba Žlabravička. — Putem već doživiš i čuješ to¬ 
liko toga lijepa i zanimljiva, dok u našoj lokvi slušaš 
samo dosadno kreketanje starog žapca Kreketića. Kvak- 
kvak! kvak-kvak! To mi je već dodijalo! 

— I nama, — potvrde jednoglasno ostale žabe. 


— Kad se vratimo s našeg izleta, alaj će nas grditi 
one naše družicd, koje ostadoše kod kuće, jer nisu bile 
tako odvažne kao mi, — reče najmanja žabica, nazvana 
Blebetićka, jer je kreketala još i više, nego što je običaj 
i kod najbrbljavijih žaba. — Ali neka samo psuju! 
Glavno, da je nama sadaJja^o. Ja silno volim pustolo¬ 
vine. Da mogu, otišla bih i do samoga mora! Ali i ovdje 
je lijepo! Zrak je čist, a ne onako zagušljiv kao u našoj 
blatnjari, 

— Užijmo se, djeco,'— reče žaba Žlabravička, koja-, 
je bila najstarija, te je nadzirala, da se kojoj žabici ne 
dogodi kakovo zlo. To nam je zacijelo posljednji izlet u 
ovoj godini. Morat ćemo se doskora zakopati duboko u 
glib i tamo prespavati zimu. 

— Uh, to je dosadno! — usklikne mala Blebetićka, 
koja kao i sva druga mala djeca nije nikad voljela spa¬ 
vati. — Ljeti, dok je bilo mnogo sunca, nijesmo mogle 
nikud zbog one ogavne rode, koja je, stojeći na jednoj 
nozi, kraj bare vječno stražarila i bezobrazno na nas ški¬ 
ljila. Ali je gospođa roda nedavno ipak otputovala na 
svoje ljetovanje u Egipat, i sada slobodno i bez straha 
izlazimo iz vode i skačemo naokolo. Samo, nažalost, ne 
ćemo dugoj 

— Hajde, da rodi za inat zaigramo onu našu igru o 
strini rodi, — predloži žaba Žlabravička, koja je, da za¬ 
drži vitku liniju, rado poslije dobrog zalogaja skakala i 
gimnasticirala. 

— To je dobar prijedlog, — odobri Žapčevićka. — Ja 
ću biti strina roda. Vi skačite oko mene i dražite me, a 
ja ću vas loviti. 

Sve se žabice postave u krug, a žaba Žapčevićka u 
sredinu, stojeći na jednoj nozi poput rode, dok ostale 
žabe skladno zapjevaše, plješčući prednjim capicama: 

Strino rodo, klipa-klapa-klap! 

Gaziš vodu cipa-capa-cap! 

Dugi vrat si podigla u zrak. 

Na što vrebaš, dobro znade svak. 

Malu žabu ti bi bijela, znam, 

Strino rodo, zar te nije sram? 

Mala žabo, bjež u vodu sad. 

Strinu rodu spopao je glad. 

Strina roda potrči, da ulovi jednu od žabica, koje su 
se razbježale glasno krekečuči. Bježeći pred rodom mala 
Blebetićka otrči najdalje i naiđe na hrpu usnulih zečića. 
Kolikog li iznenađenja! — Joj, družice drage! Dođite 
ovamo! Pogledajte, ovdje spavaju mali zečići. Sada ću ih 
dobro pogledati iz bliza, jer inače, kad skočim pred njih, 
oni odmah pobjegnu. 

— Smiješno! Oni se boje nas, a mi njih, premda 
nijesmo jedni drugima ni najmanje opasi^i. Mi smo opasne 
samo glistama i muhama, kojih i onako nije šteta. 

Dok su i druge žabice ogledavale zečiće, stara Žla- 
bravićka uzdahnu: — Ah, fine su debele gliste i masne 
muhe! — i proguta slinu, koja. joj se poče skupljati u 
ustima. — Čim je govor o muhama i glistama, odmah 
ogladnim, premda se ne mogu potužiti, da večeras nisam 
dobro večerala. — A jer žabe i radost i žalost izražavaju 
pjesmom, nije ni Žlabravićka mogla da odoli, a da ne 
zapjeva pjesmicu o najmilijoj poslastici. 

— Družice, predlažem da u počast muha zapjevamo 
našu pjesmu, koju smo nedavno tako divno otpjevale na 
našem koncertu. Ovdje će u šumi još bolje odzvanjati, 
nego u žabnjaku. — Ovaj prijedlog, gospođe 21abravićke, 
bude jednoglasno s oduševljenjem primljen. — Hajd’mo, 
sestrice, zapjevajmo! 

Blebetićka, koja je bila najbolja pjevačica, poče se 
izvinjavati, da danas nije pri glasu, jer ju nešto smeta 
u grlu, dok ju družice ipak konačno ne namole, da 
pjeva solo. Sve se žabice poredaše poput pravog pjevač¬ 
kog zbora u polukrug, dok je žaba Žapčevićka stala pred 
njih kao dirigent, mašući temperamentno malim pruti¬ 
ćem. Na njen znak poče Blebetićka sitnim sopranom pje¬ 
vati melodiju, dok su druge upadale, potiho gunđajući 
pripjev. Šumom je odzvanjala pjesma: 


Lijena muha zvrnda, zum-zuni-zum, 

Oko nosa brunda, brn-brn-brn. 

Na vrh nosa sjeda, zum-zum-zum, 

Nosu mira ne da, zum-zum-zum, 

Doskora se sjeti, brn-brn-brn, 

Pa do bare leti, zum-zum-zum. 

Vodice da pije, brn-brn-brn, 

A žaba se smije, zum-zum-zum. 

Bit će muha masna, brn-brn-brn. 

Večerica slasna, zum-zum-zum. 

Jao muhi sada, brn-brn-brn, 

Jer od žabe strada! Kre-kre-kvak^! 

C Vrlo lijevo, djeco! — pohvali ih zborovođa. — Pje¬ 
vale ste upravo divno! Mora se priznati, da je ovaj kon¬ 
cert bio izvanredan. 

— Nismo uzalud s uspjehom svršile žablju muzičku 
školu, — pohvali se Blebetićka. 

— Šteta, što nas nitko nije slušao. Ovi su zečići baš 
nezahvalna i nimalo muzikalna publika. Idem ih malo 
povući za ušesa, — reče Žlabravička i odskakuće do njih. 
Cas ih je opskakivala, čas opet hodala sasvim uz njih, 
promatrajući ih radoznalo izbuljenim očima. I htjede 
već jednog zečića povući za tiho, kad se predomisli i skoči 
još jednom na panj. Tu stane kao ukopana. Sada je istom 
primijetila djecu, pa tiho povikne: — Ah, družice moje, 
pa tu ima i drugih stvorova! Kako samo mirno spavaju. 
Pst! Tiho! Ne krekečite više! Među zečićima spava i dvoje 

djece. Tiho! Tiho!-Bjež’mo sada dalje. Koncer- 

tirati možemo i na drugome mjestu! 

Sve žabice pogledaše radoznalo dječicu. One bi ih još 
dugo ogledavale, ali na Žlabravičkinu zapovijed šapne 
svaka posve tiho za oproštaj: krek-krek, te odskakuće 

jedna za drugom iz šume.-Ponovo nastade tišina, 

ali ne za dugo. Po velikoj lomljavi granja razabiralo se, 
da dolaze neka mnogo teža stvorenja, nego što su male 
lake žabice. Top, top, čulo se posve jasno. I doista, na 
maloj čistini pojavi se doskora debelo nezgrapno tijelo 

medvjedice. Stupajući na stražnjim nogama tromo je 
kretala naprijed. Pored nje su se gegala dva mlada med¬ 
vjedića, koje je vodila stara medvjedica, držeći ih glo¬ 
maznim šapama i pjevajući krupnim, promuklim glasom: 

Brunda-brunda, brunda-brunda! 

A1 je lijepa u medvjeda bunda. 

Kada dođe ljuta baba Zima, 

Svaki medo toplu bundu ima. 

Ne nosi je, da se njome kiti. 

Već od zime, da ga ona štiti. 

Topla bunda grijati će medu. 

Kad će spavat u snijegu i ledu. 

Probuditi oh se prije ne će. 

Dok ne svane blago pramaljeće. 

Brunda-brunda, brunda-brunda! 

Mladi medvjedići pjevahu uz majku, kako su znali; 
brunda-brunda, dok konačno izvrsno raspoloženi i zaple¬ 
saše. Poslije plesa spuste se umorni do nogu majke, koja 
je sjela na jedan panj i zadovoljno promatrala dražesni 
ples medvjedića. 

— Brunda-brunda, djeco moja draga, — poče stara 
medvjedica, — ja njušim, da će doskora pasti prvi snijeg. 
Zato moramo za vremena potražiti lijep i udoban stan, u 
kojem ćemo moći mirno prospavati zimu. Tri mjeseca spa¬ 
vanja, to nije šala; zato je potreban stan sa svim kom¬ 
forom. 

— Joj, tri mjeseca ne ću moći da se igram, samo ću 
neprestano spavati! Kako će to biti dosadno! — uzdisao 
je jedan od medvjedića, kojeg je majka od milja zvala 
Dundo. 

— Uh, tri mjeseca, pa i više, ne ću jesti šljiva, meda 
i jabuka! — žalio se drugi medvjedić, nazvan zbog lijepe 
duge dlake Rundo. — To je strašno! 

Medvjedica ih je tješila; — Bolje je, djeco, tako, 
nego da, se moramo kao ljudi brinuti za toplu odjeću i 
ogrjev u zimi. Mi se samo za vučemo u naš brlog, skupimo 
se u klupko, podvučem© rep poda se, a njušku zarinemo u 

krzno i hrčemo bez|jrižno, sve dok nas ne probude prvi 
topli sunčani traci. Onda se samo protegnemo, nekoliko 
puta dobro zijevnemo i jednostavno preselimo u ljetni 
stan, kamo nas volja. Nitko nas ne pita za stanarinu ni za 
poreze. Vidite, dakle, draga moja djeco, da naš život ima 
u mnogočemu prednost pred ljudskim. 

Mali medvjedići, premda su majku pozorno slušali, 
ipak je nijesu posvema shvatili. Njima je bilo krivo, što 
će morati toliko vremena spavati i što kroz to vrijeme ne 
će jesti slatkiša, voća i meda, a za drugo njih još nije 
morila briga, dok su se za njih brinuli otac i majka. A 
medvjedica je bila vrlo brižna majka, zato reče ,gpd^ 

— Djeco, hajd’mo se prošetati malo dublje u šumu. 
Na 1 ‘ubu njezinom nije zgodno predugo boraviti, a ovdje 
ne bismo ni mogli naći podesan stan. Tu ne bi bilo pravog 
mira. — Medvjedica pođe naprijed, ali došavši do po- 
valjenog debla zaustavi se, pogleda točnije i reče: Što 

to vide moje oči? Tu vec ima nekih stanara, čudno diu- 
štvo! Jedni od ovih doista ne spadaju ovamo. Pogledajte, 
djeco, ovdje, među zečićima, spava dvoje male ljudske 
djece. 

Medvjedići se vrlo obraduju i pristupe bliže, da 
dobro promotre i ponjuše djecu. Ipak, neki novi doživljaj 
prije diigog zimskog sna! 

— Zar ne, majko, to su oni stvorovi, o kojima si nam 
često pričala? 

— Jest, djeco, to je ta ljudska mladunčad. 

— Posve je zgodna, — izjave medvjedići, — samo 
šteta, što nemaju tako lijepo krzno kao mi. 

— Znate, djeco, jedan moj stric, koji je s nekim cir¬ 
kusom proputovao skoro cijeli svijet i onda se opet po¬ 
vratio u šumu, pripovijedao mi je o ljudima mnogo smi¬ 
ješnih stvari, pa i to, da su ljudskoj djeci najdraže 
igračke mali medvjedići. 

— Mali medvjedići? — začude se Dundo i Rundo. 
— Zar pravi medvjedići? 

— Ne, nijesu pravi, živi, nego su načinjeni iz krzna 
ili baršuna, posve nalik na vas, i s njima se ljudska djeca 

igraju od najranijeg djetinjstva. Stric je, štoviše, čuo i 
to, da mnogo dijete ponese takovog medvjedića i u po¬ 
steljicu, pa s njim zajedno spava. 

Rundo i Dundo nasmijn se slatko, da su im se od 
smijeha tresla klapava ušesa, tako im je bila smiješna po¬ 
misao, da djeca spavaju s medvjedima. — A1 je to ne¬ 
obično i smiješno! — govorio je Dundo, brišući šapom 
suze, koje su mu od silnog smijeha navrle na oči. — Ne 
bismo li i mi sada ponijeli sa sobom ovu mladunčad, da 
spava s nama preko zime u brlogn? 

— Bože sačuvaj! Što ti pada na um? — ukori ga 
majka. — Imali bismo s ljudskom mladiinčadi samo posla, 
kad bi se razbudila u našem medvjeđem brlogu. To bi 
bilo derače! Tko bi to umirio! A tek njihova majka, ko¬ 
liko bi ta suza prolila, kad joj se ne bi djeca vratila kuci. 

— Zar ne, njihove majke vole svoju djecu jednako 
kao što i ti nas voliš? 

— Svakoj je majci i ocu njihovo dijete najdraže. — 
Kod tih riječi zagrli medvjedica Rundu i Dundu, te na¬ 
stavi: — Ali ovako lijepih i dragih mališana kao što ste 
vi, nema nitko do mene! 

Njima je kao pravoj dječici godila majčina nježnost, 
ali se sada sjetiše i oca, koji im bijaše također vrlo dobar. 
Zato zapitaju: — Mamice, gdje je danas naš tata, da nije 
s nama? 

— Tata je poslovno odsutan. Pričala mu je mala vje¬ 
verica, da na drugom kraju šume ima lijepih brloga, pa 
je otišao da izvidi, ne bi li tamo našao za nas koji zgodan 
stan. Zacijelo je i našao nešto prikladna, pa to sad ure¬ 
đuje, da bude sve što prije za vas spremno, da vas majka 
uzmogne uspavati u zimski san. Zato ga još i nema k nama. 

Dok je majka medvjedićima pričala, oni su već po¬ 
čeli pomalo zijevati, a kada je svršila, zijevahu još jače, 
ali su ipak uvjeravali majku, da nisu ni najmanje po¬ 
spani. No majka je znala što treba i zato reče: — Požn- 
rimo se, djeco, dnblje u šumn na noćište, jer vidim, da 
su vam vaše lijepe očice već vrlo snene. 

I medvjedići zijevajući odoše s majkom tražiti no¬ 
ćište. Putem im je majka pjevušila: brunda-brunda- 
brunda-brunda, da im brže i ljepše prođe vrijeme ho¬ 
danja po šumi. 

Kad je u daljini utihnuo i posljednji zvuk brundanja, 
na maloj čistini zavlada opet mir, prekidan tek fijukom 
vjetra. Ali za kratko vrijeme izmilješe sa svih strana 
cijele čete nekih malih crnih bića, za koje se u noćnoj 
tami nije u jirvi čas moglo znati, tko sn i šta sn, dok se 
pjesmom sami ne predstaviše. Sitni glasići zapjevaše 
skladno: 

Mi smo mravi posve neugledni. 

Crni, mali, ali vrlo vrijedni. 

Mučimo se od zore do mraka. 

Do posljednjeg sunčanoga traka, 

A čim novi traci sunca svanu. 

Mi već brižno sabiremo hranu. 

Skrbimo za duge zimske dane. 

Da nas ne bi zatekli bez hrane. 

Tko u ljetu ljenčari i pjeva. 

Tom u zimi pjevaju tek crijeva! 

Nakon što je utihla pjesma mravlje družbe, uzdahne 
najveći mrav: 

— Baš smo se naradili! Leđa mi se posve zgrbiše, a 
nije ni čudo. Koliko sam samo teških slamki i suhih listića 
dovukao na njima u naš mravinjak, da nam zimi bude 
mekano i toplo. Zato ćemo se poslije teškog napora i posla 
i te kako ugodno valjuškati. 

— Jest, ako itko, to smo mi zaslužili mira i po¬ 
činka, — poviknu ostali mravi. — Sada, kad smo sretno 
dovršili sve poslove, zatvorit ćemo sve ulaze u naše 
mravlje dvore, da nam se ne uvuku nepozvani gosti, koji 
bi htjeli živjeti od tuđe muke. Baš bismo ih trebali! 

Veliki mrav, kojega su svi iz poštovanja zvali Striko, 
reče ojađeno: — Znam, đa će mnogi Ijenivac pokucati na 
naša vrata, jer će mu kroz ključanicu mirisati naša smoč- 

jlica! Ali odbiti pomoć u nuždi, ružno je! Nešta će se već 
i za njih naći u našoj smočnici. 

— Ah moja smočnica! — poviče ushićeno Strikina su- 
Ijruga, gospođa Strikinica. — Na mojoj smočnici mogu mi 
zavidjeti sve domaćice ovoga svijeta. Snabdjevena je svim 
mogućim poslasticama. Imam u njoj svega toliko, da bih 
mogla zadovoljiti i najveće sladokusce! — A kako je go¬ 
spođa Strikinica hila ne samo jedna vrlo dobra domaćica, 
nego i vrlo blagoglagoljiva mravlja ženka, to ona poče 
odmah na dušak nabrajati sve slasti, koje krije njena 
smočnica: 

Kiseljene glavice od žira, 

Nasoljena krila od leptira. 

Slanina i sušena rebarca 
Od mušice i tustog komarca. 

Od guštera jaja posve svježa, 
čačkalice, bodljike od ježa. 

Fino »slatko« od mirisnih ruža, 

Nadjeveni rogovi od puža, 

Od ovčice božje sirac masni. 

Bit će mravu zalogaj baš slasni. 

Dok je gospođa Strikinica nabrajala poslastice, gla¬ 
dili su ostali mravi svoje trbuhe i oblizivali se, da je sve 
mljaskalo, a jedan od njih, poznat kao najveći sladoku¬ 
sac, reče: — Uh, što uživam, kad čujem o slastima, kojih 
ćemo se užiti preko zime! A1 smo se i naznojili, dok smo 
sabrali toliko hrane. Nije šala vući teret za najveće žege, 
dok drugi lijepo u hladu spavaju, ili se praćakaju u 
hladnoj vodi. Samo oni će se doskora svijati od gladi, dok 
ćemo se mi fino častiti. 

— Jest, djeco, bit će gozbe, plesa i čajanke, — reče 
gospa Strikinica. — Imam veliku zalihu najfinijeg čaja 
od koprivinog cvijeta, a za okrepu starije gospode i jakog 
vina od glogovih bobica. 

— A što imaš za nas? — zapitaše u zboru sitnim gla¬ 
som najmlađi članovi mravlje družbe. 

— Za vas, djecq, imam slatkih šećernih stvari na 
izbor. 

Nastade radost u najmlađem rodu, kad začuše kako 
će se fino gostiti za zimskih dana, kad ne će više biti 
posla, nego će samo primati nagradu za pretrpljeni trud. 
Jer svi su oni sudjelovali u radu, od najmlađeg do najsta¬ 
rijeg. I kod njih je, kao i kod ljudi, vrijedilo pravilo, da 
se već od djetinjstva valja prinčiti na rad. 

— Naprijed, družbo! — zapovjedi sada stari Striko. 
— Pođimo u mravinjak. Svečano vam najavljujem svima, 
da današnjim danom počinje odmor, gozba i slava. A 
prije, nego što se zavučemo u mravinjak, zapjevajmo 
složno. Neka se čuje na daleko, da su počeli veseli i bez¬ 
brižni dani za vrijedne neumorne mrave! 

Veselo pjevajući pođoše mravi u svoje dvore. Go¬ 
spođa Strikinica započe prva pjesmu, koju odmah pri¬ 
hvate svi ostali: 

Hajd na gozbu, marna družbo, sada! 

Gozba prija iza teškog rada, 

A iz grla nek se pjesma ori, 

Da sve ječi po dolu i gori. 

Nek se jednom čuje i za mrave. 

Da i oni plandujn i slave! — Oj! O-o-i! 

Mravi su pomalo nestajali u mraku šume i mravi¬ 
njaka i sve slabije i tiše čuo se otegnuti dugi pripjev nji¬ 
hove pjesme: oj! — o-oj!, dok nije posve zamro. Stari 
neki hrast zagundrao je zlovoljno: — Ovo je strašno. Ni¬ 
kako da usnem. Cijeli sam dan sipao lišće, a sad mi ne 
daju mira da se naspavam. — Ali dobroćudna breza ga 
je mirila: — Šuti, stari, odmarat ćemo se i odviše kad 
pritisne zima. 

Šuma se još uvijek nije smirila. Unatoč hladnog vje¬ 
tra njezini stanovnici šetali su i nadalje po njoj, kao da 
ih ni najmanje ne smeta ni hladnoća ni mrak. Jer tek što 
je utihnula pjesma mrava, začulo se dvoglasno pjevanje 
nešto hrapavih grla. Bila je to pjesma dviju teta lija, 
inače dobrih prija, koje su držeći se pod ruku, stupale 

krivudastim lisičjim korakom po ritmu koračnice, dok 
im se dugi repovi vijahu desno i lijevo poput zastava na 
vjetru. Lisice su gundrale: 

Na tom svijetu valjda stvora nije, 

Koj ne pozna stare tete lije. 

Jer o nama ljudi knjige pišn 
I u knjige naše slike rišu. 

Da smo mudre — svi o nama sude. 

Pa i nismo glavice baš lude. 

Lukavosti mudre tete lije 

Već odavna cijeli svijet se smije. 

— Jest, draga moja prijo, — reče teta lija Lijovićka 
prestavši pjevati, — ljudi se smiju i zabavljaju i pišu 
knjige na račun naše lukavosti, ali nitko od njih nema 
pojma, kako je danas teško biti lisica! 

— A osobito tako lijepa lisica, kao što si ti, i ja! — 
upade joj u riječ lija Kusatićka, prozvana tako, jer joj 
je rep bio malo kusat, a to zato, što mu je vršak, još dok 
je bila mlada, odgrizao neki lovački pas. — Nitko ne zna, 
koliko treba mudrosti u glavi, da sačuvaš ovu lijepu kožu, 
jer se ženski svijet upravo za nama pomamio! Ne znaš ni 
dana ni časa, kad će ti koža osvanuti o vratu koje modne 
dame! 

— Zlo je to, kad je netko tako lijep kao mi! — uz¬ 
dahne Lijovićka. — Svatko se polakomi za nama. Ljudi 
nas progone i puškom i psima i stupicama, da je prava 
sramota! 

— Iz srca mi govoriš, draga prijo! A da opravdaju 
lakomost za našom lijepom bundicom, pričaju, da nas 
gone zato, jer im pojedemo koju mršavu kokoš i slabo¬ 
krvno pilence. Oni također vole finu piletinu, pa ih zato 
ipak nitko ne progoni. Tek nas sirotice... ! 

— A kakove sve priče izmišljaju o nama! Jednom 
sam, sakrivena u grmu, prisluškivala ispod prozora neke 
seoske škole i čula sam, kako djeca glasno čitaju iz škol¬ 
ske čitanke, da su lisice toliko lukave, da su kadre pre- 

variti i samog proždrljivog vuka, samo da se dočepaju 
kojeg masnog zalogaja. 

— Koja bezobraznost! — plane Kusatićka. — Istina, 
mi razgovaramo i družimo se sa svim životinjama, jer 
nijesmo ohole kao srne, koje među sobom uvijek samo 
šapuću i utvaraju si, da su nešto bolje od nas. Ali nije 
pravo ni pošteno, kad ljudi o nama pišu, da smo lukave. 
Mi smo mudre! Da, i te kako mudre, ali ne prepredene! 

Neka pokuša takovo piskaralo da bude samo jednu 
zimu u našoj koži, pa da vidi, kako je teško biti lijom! 
Osobito, kad zamete duboki snijeg, onda jao i pomagaj 
lisici! 

Bilo knd se teta lija gane 
I na snijeg malom capom stane. 

Makar lako i oprezno tapa. 

Svud po snijegu pozna joj se capa! 

Premda putem lukavo krivuda. 

Trag joj jasan ostaje posvuda 
I već zorom cijelo selo znade, 

Tko li noćas kokoši pokradei 

Lije ušute, sjećajući se potjera i progona, a zatim 
Kusatićka duboko uzdahne i nastavi: 

— Paziš i paziš, te oprezno stupaš, a ono ipak ostaje 
u snijegu trag kao fotografija, sve od našeg stana, pa 
ravno do kokošinjca. A što je još najgore, nikad ne znaš, 
ne krije li se ispod snijega kakova stupica. Za mudru 
liju nema većeg poniženja, nego kad je ljudi živu uhvate 
u stupicu. Uvijek mi je milije časno poginuti od puške. 

— A meni od časne starosti! — upade Kusatićka. 

— To ti vjerujem. Ali to treba doživjeti, draga moja 
prijo! No, dosta je razgovora. Hajdemo na posao. Zadnjih 
dana osjećam, kako mi dlaka postaje sve gušća i dulja, a 
to znači, da će doskora nahrupiti ljuta zima. Moramo još 
brzo do kraja učvrstiti naša zakloništa tako, da u njih ne 
će moći progurati svoju bezobraznu njušku onaj živo¬ 
tinjski izrod — lovački pas! 

— Molim te, nemoj mi samo spominjati lovačkog 
psa! — nzruja se gospođa Knsatićka, — onda mi odmah 
prisjedne pečenka, kojn sam maločas n brzini smazala. 

— Da, ogavna sn to stvorenja, — povladi joj teta 
Lijovićka, — ali Ijndi drngačije snde i govore o psima, 
nego li o nama. Njih hvale, da sn vjerni i pošteni. Lako 
sn takova gospoda poštena, kad njih Ijndi hrane iz pnnih 
zdjela žgancima i mirisnim kostima, a često i fino peče¬ 
nim mesom. Biti sit do grla, pa još i nepošten?! To bi bila 
doista najveća pokvarenost. Biti gladan i pošten, to je 
vrlina kojoj bih i ja skinnla kapn, kad bih je imala! 

— Dabome, kraj pnne zdjele bila bi i lisica lako po¬ 
štena. Zar bi se ja probijala kroz živice, plotove i sinpice, 
te nosila kožu na pazar, kad bi preda mnom bila svakog 
dana puna zdjela? I što ja imam od svog nepošten ja? 
Slomljenu nogu, razderano uho i kusati rep. To je sve! 
Kojiput omastim, doduše, bradu, ali sve to plaćam skupo. 

— Istina, bolje bi nam bilo, kad bismo mogle biti 
poštene. Koliko si puta to i te kako zaželim, jer mirno se 
spava samo s čistom savješću. No, mi smo se ovdje glasno 
raspripovijedale, a nismo ni pogledale, nije li u blizini 
možda koje piskaralo te prisluškuje i sve zapisuje, što mi 
govorimo. Uf, al bi se lijepo osramotile pred svijetom. 

— Br-rr! Sve se stresem kod te pomisli! — odvrati 
teta Knsatićka. — Sve bi naše tajne došle odmah na ve¬ 
liko zvono. Zato bjež’mo kući, gdje smo najsigurnije! 

Trkom pojure šumom; zaboravile sn odmah na stu¬ 
pice, lovačke pse i ostale brige, o kojima su čas prije ras¬ 
pravljale. Veselo i bezbrižno preskakivahu grabe, panjeve 
i povaljena debla, dok konačno ne iščezoše u lisičjim 
podzemnim dvorima, punima zakučastih tajnih hodnika 
i sigurnih skrovišta. — No, sad će konačno biti mir, — 
mrmljao je hrast, ali prerano se poveselio... 

Jedva što su lisice zavukle repove u podzemna skro¬ 
višta, počeše zrakom lepršati male snježne pahuljice, 
koje su slet jele s velikog snježnog oblaka, gonjenog sve 
jačim udarcima vjetra sjevernjaka. Obijesno sn se vr¬ 
tjele, spuštajući se čas na krošnje, čas na zemlju, dok se 

opet, dignute vjetrom, ne zaustaviše na kojoj suhoj gran¬ 
čici. Bilo je to kao igra nestašne dječice, koja se nakon 
dugog boravka u svemiru radosno vraćaju na krilo ze¬ 
mlje. A kako prava igra ne može biti bez pjesme, pjevale 
su i snježne pahuljice jednako nježno kao što su nježne 
i same. Njihova ljupka pjesma razabirala se jače, kad 
je na mahove prestajao vjetar, a slabila je, kad je ojačao, 
no pozorno uho moglo je da razabere dobro njihov pjev: 

Mi smo male snježne pahuljice. 

Ledeno je naše bijelo lice. 

Nikom nije ljepše nego nama. 

Cio život zabava nam sama. 

Sad smo male snježne pahuljice, 

A čim grane prvo toplo sunce. 

Otapa nas i u rijeke vodi. 

Te plovimo u zlatnoj slobodi. 

Kao oblak jurimo po svijetu. 

Kao rosa drhtimo na cvijetu, 

A u zimi kao snježak bijeli 
Prekrit ćemo ovaj predjel cijeli. 

Djeca će se radovati snijegu. 

Kad će zapast po dolu i brijegu. 

Bit će cike, grudanja i šale 
Za odrasle, kao i za male. 

Mi s veseljem javljamo sad svima, 

Da nas k zemlji šalje baba Zima! 

— Ah, što me je onaj stari obješenjak Sjever vijao 
po zraku! — reče jedna dražesna snježna pahuljica i 
klone umorno na zemlju. — Nigdje mi nije dao ni malo 
vremena da odahnem i počinem! 

— I mene isto tako, — reče druga pahuljica, lijepa i 
debeljuškasta kao mala loptica. — Gonio me tolikom že¬ 
stinom, da sam upravo sretna, što sam se smirila ovdje u 
zavjetrini. 

— Još mnoge naše sestrice nosi vjetar, — reče pahu¬ 
ljica, koja se caklila poput sjajne zvjezdice. — U noći će 

ih nanijeti ovamo svu silu, pa će do jutra cijeli kraj biti 
pokriven bijelim plaštem, 

— Šuma će biti upravo čarobna, kad se obuče u 
snježnu bjelinu. Ja sama uživam, kad vidim takovu lje¬ 
potu, — reče debeljuškasta pahuljica. 

— Ali ja ću se ovdje dosađivati, — izjavi pahuljica u, 
obliku zvjezdice. — Ja volim promjenu u životu, uživam 
kad vidim, kako nam se djeca raduju, i zato bih radije 
odletjela do sela i spustila se tamo. Jer ondje je tako 
veselo, kad se djeca sanjkaju i grudaju, te grade snjego¬ 
viće, a pri tom i ue slute, da se i male snježne pahuljice 
zabavljaju zajedno s njima. 

— Meni pak prija ova tišina, — reče četvrta pahuljica. 
— Ovdje ja razgovaram s drvljem, sa zečićima i drugim 
šumskim stanovnicima. A gdje su samo večeras? Nema 
ni jednog da nas pozdravi. 

Pahuljice se razgledavahu lepršajući na vjetru i ču¬ 
deći se neobičnom miru, kad najednom pahuljica Debe- 
Ijuška usklikne: ^ Ah, tu su naši prijatelji! Pogledajte, 
kako mirno spavaju. Ali, što to vidim? Među zečićima 
spava dvoje djece! Jadni sirotani, kako spokojno spavaju 
okruženi zečićima. Njima bi trebala topla perinica, jer 
oni nisu navikli, da poput zečića spavaju pod snježnim 
plaštem. 

— Družice, tu se mora nešto poduzeti. Jer ako ovamo 
doleti još mnoštvo naših drugarica, djeca će se smrznuti 
do jutra. — Razmišljale su dugo, ali i same male i slabe 
nisu se dugo dosjetile što da urade. 

— Ah, već znam. Moramo smjesta javiti starome Sje¬ 
veru, neka skrene drugim smjerom i neka nosi naše dru¬ 
garice u drugi kraj, — reče debeljuškasta pahuljica, do¬ 
mišljata kao uvijek. 

— Tako je, da, tako treba, — povlade ostale i nadmu 
svoja slaba prsa što su jače mogle te zazovu: 

Slušaj, stari vjetre sjeveru jače! 

Daj zaduni sada malo jače 

I odleti u okružja druga. 

Amo šalji toplog brata s juga, 

Ugrijana na sunčevu krilu. 

Neka zgrije ovu djecu milu. 

I sjevernjak vjetar, koji je kao otac volio snježne 
pahuljice, usliša odmah njihovu molbu, poče se dizati sve 
više i više, ostavljajući ovaj kraj da učini mjesto svojemu 
mlađemu i toplijemu bratu južnjaku. 

Ali on nije otišao sam.'Na polasku ga zamole snježne 
pahuljice: — Ponesi i nas, dragi sjeveru jače, na svojim 
krilima dalje, prije, nego što stigne amo topli južnjak. 
Ne bismo se već sada htjele rastopiti; ti znaš kako mi vo¬ 
limo zimske igre i šale. — Sjever ih posluša te upotrije¬ 
bivši svu svoju snagu podigne pahuljice s njihovih poči¬ 
vališta. Doskora, lebdjele su one i jurile velikom brzinom 
kroz svemir. S njima zajedno gonio je Sjever pred sobom 
i veliki snježni oblak, pa je za kratko vrijeme nad šumom 
bilo opet vedro zvjezdano nebo, bez i jednog oblačka. 

Tome se najviše poveselio mjesec, stari znatiželjnik, 
jer mu sada opet nije ništa priječilo slobodan vidik na 
zemlju. Opet on izvjedljivo zirka u šumu, ali tamo je sve 
mirno. Zvjerke se zavukoše u svoja skrovišta i tamo spa¬ 
vaju isto tako zadovoljno kao i zečevi sa svojim malim 
štićenicima Evicom i Đuricom. I hrastovi su spokojno 
ispružili grane, spremni da usnu, samo su još lagano tre¬ 
perile brezine nježne grančice. 

HIROVITI MOTOCIKL I SVRŠETAK VILINSKE 
PUSTOLOVINE 

Sad, kad se je konačno smirila šuma, dogodilo se nešto 
neočekivano. 

Na cesti, koja je vodila iz obližnjega grada, začuje 
se izdaleka buka motora, narušujuči ugodnu tišinu noći. 
Štropot motora naglo je dolazio sve bliže, i zamalo je 
šuma odzvanjala zaglušnom bukom motocikla s prikoli¬ 
cama, koji je velikom brzinom jurio cestom prema ras¬ 
kršću. Ali upravo u trenu, kad je motocikl stigao na »vi¬ 
linsku raskršće,« kr-kr-pras! začuje se snažni prasak na 
motoru i ovaj se usred najbrže vožnje naglo zaustavi. 
Uzalud nastoji njegov upravljač, da ga iznova stavi u kre¬ 
tanje, uzalud pritišće nogama i hvata rukama razne ru¬ 
čice i poluge, motor ne će nikud s mjesta. Konačno, upra¬ 
vljač siđe s motora i stade ga pregledavati, dok njegov 
suputnik ostade sjedjeti u prikolicama. On i tako ne bi 
mogao lako sići iz sjedalice kao njegov mladi upravljač i 
to zato, što je njegov obujam toliko omašan, da je po¬ 
svema ispunio košaru prikolica, upravo, kao da je urasao 
u nju. Spriječava ga donekle i njegova teška bunda, u 
koju je zamotan do brade tako, da mu se od lica vidi tek 
vršak uosa, dok su mu oči zastrte velikom šubarom. No u 
koliko se njega od debele bunde i šubare pravo i ne vidi, 
toliko ga se više čuje. Uzrujan, nestrpljiv, a ponešto i za¬ 
brinut, što je motor zatajio, daje savjete svome mladom 
suputniku, psujući ga i zaklinjući naizmjence, što mu još 
nikako ne uspijeva staviti motor u pogon. Čini se, da 
mladić mnogo ne mari za dobroćudne psovke i jadikovke 
debeljka, jer podignuvši trenutno pogled s motora za¬ 


gleda se pažljivo na putokaz, na kojem se u mjesečevom 
jasno bijelio papir Evičinog pisma. Ne obazirući se 
na prodiku debeljka, reče mladić: — Gledaj, gledaj, ka¬ 
kav je to papir? Izgleda kao neki oglas! — Pristnpivši 
bliže putokazu, digne električnu svjetiljku i osvijetli pa¬ 
pir ,te iznenađen po vikne: — U jače, gledaj, tu je neko 
pismo! 

Debelog gospodina, kojeg je mladić nazvao ujakom, 
razgnjevi mladićev mir i nehaj za motor, te stade psovati 
još glasnije: — Za ime božje, valjda ne kaniš ovdje na 
mjesečini načiniti čitaonicu! Umjesto da mlatiš praznu 
slamu, brini se radije, kako ćeš na motoru ukloniti kvar. 

— Za sada me više zanima ovo pismo, nego motor, — 
odvrati mirno mladić, čitajući pismo očitim iznenađenjem, 
dok se je debeljko i dalje uzrujavao, što njegov gnjev 
nije ni najmanje smeo mladića. On je dobro poznavao 
ujaka i njegovu narav, znao je da je on dobričina, koji je 
bučnim na oko grubim riječima nastojao prikriti svoju 
dobroćudnost. 

—Kako je to ganutljivo, ujače! — usklikne mladić 
pročitavši pismo i pružajući ga pred njegov vidljivi dio 
nosa. — Čitaj, molim te, ovo doista vrijedi da se pročita! 

— Ti misliš, da je meni do ludorija kao tebi! Ja sam 
ozbiljan čovjek, a ne vjetrogonja kao ti! 

— Dobro, kad ne ćeš čuti milom, onda ćeš silom! — I 
mladić poče odmah glasno čitati Evičino pismo, dok je 
stari gospodin najprije srdito prigovarao i mrmljao, ali 
je pomalo utihnuo i naposljetku najpažljivije slušao što 
mladić čita. štaviše, jednom je za vrijeme čitanja krio¬ 
mice otro suzu, ali da prikrije ganuće, okosio se na svog 
nećaka: 

— Gluposti! Samo se budale obaziru na neslane šale 
glupih šaljivđija! 

— Zašto glupost? — zagrije se mladić. — Ja vjeru¬ 
jem, da je sve istina, što u pismu stoji. Ja bih tako želio 
upoznati ovu djevojčicu, koja toliko voli svoje roditelje i 
kojoj je nevino srce puno vjere, da netko ipak mora po- 

moći njenom ocu. Ne ću mirovati, dok je ne- pronađem. 
Siđi, njače, s motora, idemo tražiti djevojčicu. 

— Ti valjda ne misliš ozbiljno? — prenerazi se de¬ 
beljko. 

— I te kako ozbiljno! Evo, ovdje u blatu vide se jasno 
otisci malih cipela. Točno raspoznajem; bilo ih je dvoje. 
Trag vodi u šumu, bit će, da je ta koliba negdje u blizini. 
Sretnog li slučaja, da mi je motor zatajio upravo na ovome 
mjestu. Čini mi se to kao volja Providnosti. 

—A meni se čini, da nas je sudbina pošteno povukla 
za nos. Umjesto da popravljaš motor i da se brineš kako 
ćemo dalje, ti tražiš neku djecu, koja uopće ne postoje, 
ili ako postoje, onda Bog zna, gdje spavaju tvrdim snom 
i u snu se još smiju pametnjakovićima, koji su nasjeli nji¬ 
hovoj šali. — Stari gospodin zapjeva, ili bolje, zagundra 
porugljivo: 

Kad u grudi meko srce tuče, 

Svatko lako za nos ga povuče. 

Jer to pismo tek je glupa šala. 

Koju rado čine djeca mala. 

Ili nekog šaljivđije psina. 

Kad se dobrog ponapio vina! 

— Kad si ti, ujače, udario u porugljivu pjesničku 
žicu, ja ću ti uzvratiti ozbiljnom: 

Ja osjećam da tu šale nije. 

Već da tužna istina se krije. 

Mira nemam, dok sve ne izvi dim; 

Mekog srca nikad se ne stidim! 

— Pa dobro! — reče ujak. — Recimo, da to pismo nije 
šala, već zbilja. Otkud ti znadeš, da ćeš baš u ovoj šumi 
naći pisce ovog pisma? Bog zna, gdje su već oni! Konačno, 
imaš još vremena, da ih potražiš sutra, kad se razdani. 

— Evo, u pismu stoji da stanuju u kolibi iza šume, a 
otisci malih cipela u blatu vodit će nas pravim putem. 
Do sutra može pasti snijeg i tragova će nestati. Kad se 


nekom želi pomoći, treba brzo raditi, da ne bude prekasno. 
Nehajno proći kraj tuđe nevolje nije dostojno čovjeka. 
^ — Ti kažeš, vodit će nas otisci cipela!! Baš prekrasno 

rečeno, kao da sam ja tako lakovjeran kao ti, pa da tra¬ 
žim po šumi neki doživljaj ili pnstolovinn. Moj dragi, ja 
nimalo ne želim ovu noć zavijati s vncima u šumi! 

— Oho, izgleda, da je moj gospodin ujak malo pla¬ 
šljiv ! 

— Plašljiv? Tko? Ja? — isprsi se uvrijeđeno ujak, i 
da dokaže svoju hrabrost, zapjeva promuklim grlom: 

Tko se boji vuka još? 

Tri za groš! Tri za groš! 

ali bi mi svakako bilo mnogo ugodnije spavati kod knće 
u postelji. Uh, zašto sam uopće sjeo u ova nesretna kola, 
u kojima bi mi od trešnje zacijelo već iskočio želudac, da 
za vrijeme vožnje ne držim ruku na ustima! 

— Dragi moj ujače, ti zaboravljaš, da te ja nisam vo¬ 
zio u grad radi svoje zabave. Tebe su hitno pozvali u grad 
radi poslova, a jer tvornički auto nije bio u redu, povezao 
sam te ja na mojem motoru. I sad ga za hvalu ogovaraš. 

— Da su me radije odvezli volovi ili krave, pa i sami 
magarci, bilo bi mi ljepše, nego li na motoru. Oduvijek 
sam mrzio motocikle. Đavolji izum! Strahovito galame i 
zaudaraju, kao da se — Bože mi prosti — na njima vozi 
^ sam nečastivi! Sad mi ne preostaje drngo, nego pričekati 

do zore, pa ako bih htio spavati, da si stavim za uzglavlje 
bukvinu kladu i tako prospavam do zore, ako se iiopće 
živ još probudim. 

— Umiri se, dragi, jer bukvinu kladti ne ćeš naći 
ovdje, u hrastovoj šumi, a drugo, nije ni najmanje mu¬ 
ževno ni spoidski toliko jadikovati. 

— Jest, dabome, meni je upravo do sporta! Dok sam 
ja bio tanak kao ti, i ja sam drugačije govorio. Ali danas, 
^ s ovim, obujmom?! 

Mladić je za vrijeme ovog razgovora dalje pregle¬ 
davao motor, pa je konačno za utjehu rekao debeljku: 
— No, ne Će biti baš tako žalosno, kao što se ti bojiš. 

Možda će mi još uspjeti ispraviti kvar na motoru, a tko 
zna, moguće je negdje u blizini i onaj mehaničar, o kojem 
jjišu djeca. Taj bi griješkn odmah pronašao i popravio. 

— Blažena mladost! Uvijek se nečim zanosi i nečemu 
se nada. Evo, ti se nadaš mehaničaru baš kao i ona djeca, 
što se nadaju vilama. A ja, ja se ne nadam više ničemn! — 
reče ujak glasom, u kojem je bilo i prizvuka tuge. 

— Priznaj, ujače, da si se i ti n mojoj dobi zanosio 
nadom n nešto lijepo, veliko i čudesno, što bi moglo od¬ 
jednom i otknd mu drago doći u tvoj život. 

Stari gospodin nasmiješi se dobroćudno: — Jesam, 
dragi sinko, jesam. I te kako sam se nadao! To i jest ono 
najljepše u mladosti, kad je pnna nade i vjere n život. 
Da se ja toga i sam rado ne sjećam, urlao bih sada od 
jeda, a ne bih — priznajem — ipak sa zanimanjem išče¬ 
kivao završetak ove tvoje najnovije pnstolovine! 

— Bravo, ujače! Sad mi se sviđaš ,kad tako govoriš.— 
Iskoristivši ujakovu popustljivost, pokuša ga pridići iz 
košare da krene dalje u šumu. 

— O-oo, Bože, što sam ti skrivio? — stenjao je ujak, 
pokušavajući da se pridigne i izvuče iz tijesne sjedalice 
u prikolici. Ali to nije išlo tako lako i jednostavno. Ne¬ 
koliko pnta već je izgledalo da će mu uspjeti, ali u zad¬ 
njem času omašni trup prevagne i opet pade n košaru. Ko¬ 
načno teškom mukom i uz pomoć nećaka mu uspije, da 
se sav zadahtan izvuče iz prikolice. 

—Evo, radi tvojih pustolovina moram ja pod stare 
dane izvoditi akrohatiku, — stenjao je debeli ujak bri¬ 
šući znoj. 

— Ništa zato, ujače, tjelovježba je vrlo zdrava stvar. 

— Da, kao stvorena za moju vitku liniju! — gundrao 
je stari gospodin. — A što ti sada namjeravaš, dragoviću 
moj? 

— Ništa naročitog. Kad nađem djecu i njihova oca, 
smjesta ću ga zaposliti u našoj tvornici. Mi i onako tre¬ 
bamo još jednog mehaničara otkako se proizvodnja po¬ 
većala, pa nam ovaj dolazi kao naručen. 


— Gledaj, gledaj gospodičića! Zaposlit ćeš ga! U na¬ 
šoj tvornici! Samo polako, dragi moj! Kao upravitelj 
tvornice valjda imadem i ja neku riječ kod toga. 

— Ali i ja, kao inženjer! A osim toga, ja znadem da 
bi ti to isto učinio. Svaki radnik kod nas znade, kakovo 
se dobro srce krije ispod ove tvrde ljuske, — govorio je 
nećak, tapšajući po leđima staroga gospođina. Zato i nema 
kod nas u tvornici nezadovoljnih; radnik je kod nas su¬ 
radnik i čovjek, a ne samo stroj. 

— No, dopustit ćeš, da to nije nikakova tvrda ljuska, 
nego prvorazredno mekano salo, — šalio se debeljko, uda¬ 
rajući se u ogromna i tusta prsa. — Ali ja, kao poslovan 
čovjek, ne radini samo po želji srca, nego i po razumu. 
Upravo zato, htio bih najprije provjeriti, koliko istine ima 
na tome što pišu djeca. 

Mladić je bio čvrsto uvjeren, da je sve istina, što 
djeca pišu. Sve je tamo tako iskreno, srdačno i nenamje- 
šteno, da je uiiravo slijepo vjerovao u svaku riječ. A naj¬ 
više ga se dojmilo u pismu to, što djeca ne traže za oca 
milostinje, nego samo posla. To ima svoj duboki smisao, 
a ništa nije tako bolno kao vapaj onih, koji traže zaradu 
samo za goli život, a i to često uzalud. — Kad bih barem 
mogao pomoći svima potrebnima i nevoljnima! Ali kad to 
ide preko mojih sila, barem ću pomoći tamo, gdje 
mogu, — mislio je on. I za to reče: — Ne ću mirovati, dok 
ne pronađem ovu obitelj. Zamisli, ujače, kakva će to biti 
radost, kad nađemo djecu, pa im kažemo, da će im otac 
dobiti namještenje, — govorio je mladić na dušak, samo 
da zabavi ujaka i da ovaj ne primijeti kako ga vodi sve 
dublje u šumu. — Okladio bih se, da će djeca tvrdo vje¬ 
rovati, da su nas poslale vile. 

Premda se debeljko neprestano spoticao o korijenje 
i suho granje, što ga je silno ljutilo, ipak se je grohotom 
nasmijao, da mu se je masni podbradak tresao: — Ha-ha! 
Ja i vile! Doista sam nalik na njih. Pogledaj me samo! — 
Uhvativši okrajke svoje bunde raširi je dražesnom kret¬ 
njom, kao da je to vilinski plašt, i zapjeva: 

Ja sa mojih sto i deset kila 
Lijep sam kao prava šumska vila. 

Tijelo mi je ko u vite jele, 

Haljinice prozračne i bijele, 

Duge kose zlaćane i bujne, 

A usnice malene i rujne. 

Tek na krumpir nos mi malo liči, 

A1 sve drugo baš je ko u priči. 

Znam, da mnoga lijepa gorska vila 
Željela bi, kad bi takva bila! 

Prizor je bio toliko smiješan, da se je mladi inženjer 
od srca smijao, ali je pri tome ipak pozorno slijedio 
dječji trag, svijetleći neprestano džepnom električnom 
svjetiljkom. 

Ali najednom se naglo zaustavi. Trak svijetla pao 
mu je na povaljeno deblo, na kojem su do ovog trenutka 
spavali Evica i Đurica i sada se trgoše od sna, probu- 
, đeni pjevanjem staroga gospodina. Sneni i više zbunjeni 
nego prestrašeni, trljahu oči, ne mogavši se odmah snaći, 
gdje li se to nalaze, dok je mladi inženjer uskliknuo ve¬ 
selo, kao da je otkrio sakriveno blago: — U jače, gledaj! 
Ovdje su oni koje tražimo. 

Djeca su zabezeknuto gledala u tamne prikaze, koje 
se k njima približavahu. Zablještena od svijetla i naglo 
probuđena nisu mogla shvatiti, gdje su i što se to s njima 
zbiva. Stari gospodin stao je pred djecu, zinuo od čuda, 
ne vjerujući da je u šumi u tako kasno doba naišao na 
njih. Evica, ugledavši zapravo samo njegovu debelu 
bundu, prestrašeno povikne: — Joj, medvjed! 

Stari je gospodin bio neugodno zatečen ovim rije- 
čimti, pa reče uvrijeđeno: — Što? Ona misli da sam ja 
medvjed, a ne dobra vila? Takova neučtivost! 

— Ta valjda vidiš, da još napola spava i da je pre¬ 
plašena, — mirio ga je mladić, gladeći Evicu po kosi i 
licu, da je ohrabri. — Smiri se, dijete, i ne boj se ništa. 
Mi smo vaši prijatelji. 

— Ovdje je bilo toliko zečića, žaba i medvjeda, — 
pentala je zbunjeno Evica. — A gdje su sada? 

— To smo mi samo sanjali, — tumačio joj je Durica, 
koji se prije snašao od Evice, koja nikako nije mogla 
vjerovati, da je životinje vidjela samo u snu. Nepomično 
je sjedjela i zamišljeno gledala preda se. — Još spava, — 
reče inženjer. — Još se ne može razdrijemati. 

Ali Evica nije spavala. Ona je razmišljala: Kako su 
zečići bili dobri! Grijali su ih, a i žabice su bile pažljive, 
nisu htjele kreketati ovdje, da ih ne probude. I medvje¬ 
dići su bili dobri. A i njihova bijela koza je dobra, kao 
što bijaše dobar i njihov dragi i vjerni pas Nero, kojeg 
su morali ostaviti u gradu kod susjeda, da ne ugine kod 
njih od gladi, kad i sami ne imaju što za jesti! Pa kad 
su životinje tako dobre — kako onda ne bi bilo i dobrih 
ljudi u svijetu? Takvih, kao što je Firo! Jest, mora biti 
još dobrih ljudi, koji će se pobrinuti za njenog tatu; 
mora! 

Sve je to Evica razmišljala, dok je njen brat bio vrlo 
zabrinut videći, da je već mrkla noć. Ali ga inženjer 
umiri, da još nije tako kasno, kao što to na prvi pogled 
izgleda. Zimski su dani kratki; noć se brzo sptišta. Bit će, 
da djeca nijesu dugo ni spavala, jer nijesu ni prozebla, 
a sanjala su mnogo zato, jer se u prvom snu obično naj¬ 
više sanja. 

Đurica se učtivo zahvali gospodi, što su ih probudila 
te htjede odmah s Evicom poći kući, kad ga inženjer za¬ 
ustavi i upita: 

— Jeste li vi, djeco, pisali vilama ovo pismo? 

— Ah, vilinsko pismo! — uskliknu djeca prepoznavši 
odmah mamin »škarnicl«. 

— Jesmo, gospodine, — oglasi se ohrabrena Evica. 
— Naš tata je najbolji tata, pa sam mislila, možda će nam 
pomoći vile, kad ne mogu ili ne će ljudi. Naš tata je vrlo 
pametan i marljiv, on toliko toga znade, — raspričala se 
Evica, dok ju je inženjer razdragano slušao. Baš ova- 
kovim dragim i milim stvorenjem, predstavio si je on u 
mašti pisca, onog nježnog pisma. 

— A svejedno, ipak nigdje ne može dobiti posla, da 
nas prehrani, — završi djevojčica tužno. 

61 


li 



— Umiri se, dijete, tvoj otac imat će doskora i posla 
i zarade, — reče inženjer. 

Čuje li to ona dobro, ili još uvijek samo sanja? Ili 
možda ipak ne sanja! 

— Posla i zarade? — usklikne veselo. — Zar su vas 
k nama poslale vile? 

— Vile baš nisu, ali vaše tople želje i molbe zausta¬ 
vile su kao nekom čudesnom moći moj motor upravo 
tamo, gdje ste vi postavili vaše pismo i tako smo saznali 
za vas i za vaše brige. A sad, djeco, recite, gdje vam je 
otac? 

— Sada je zacijelo već kod kuće, u našoj kolibi. 

— Je li daleko ta koliba? 

— Bit će odavle dobra dva sata hoda, — odgovori 
dječak. 

Stari se gospodin prenerazi: — Dva sata hoda? Stra¬ 
šno! Pa ja nisam planinar, da toliko pješačim! I kako ću 
pješačiti s mojim kurjim očima? 

Mladić je znao, kako će prisiliti ujaka da se i protiv 
volje prošeće. 

— Znaš li šta, njače? Ja ću s djecom poći sam, a ti 
ovdje pričekaj. 

Ujak protrne. Ne, ni zašto na svijetu ne bi on ostao 
u Šumi sam. Uzdisao je: — Što bih ja sam ovdje? Onda 
radije idem za vama, pa bilo i četveronoške, kao onaj 
medo, o kojem ste sanjali. 

— Onaj je medvjed i plesao, — reče Evica. 

— Upravo tako znam i ja, — odgovori debeljko. 

Đurici je bilo neugodno, da se stari gospodin radi 
njih zamara napornim dugim pješačenjem i zato reče, 
neka se ne trude, jer će oni već i sami sretno doći kući. 

— Ne možemo vas pustiti u noći same, — odgovori 
mladić, — a moramo ujedno saopćiti vašemu ocu, da dođe 
što prije k nama nastupiti posao. 

— Pa to je sasvim ozbiljno? — usklikne radosno 
Evica, pljesnuvši ručicama. — To je bomba! — povikne 
Đuro. — Ah, kakove li sreće, kad za to sazna otac! Vidiš 
li, Đurice, kako je dobro što smo pošli vilama! 

— Priznajem, da ti imaš uvijek pravo! — izjavi skru¬ 
šeno Đurica. On bi od sreće najradije čvrsto zagrlio 
seku, ali se je stidio pred gospodom. Ne, doista takovom 
svršetku nije se nadao. Smatrao je ovo pješačenje k vi¬ 
lama najglupljim pothvatom, koji se samo može zami¬ 
sliti. Upustio se u nj samo zato, jer je vidio, da ne može 
seku od njena nauma odvratiti, a samu je podnipošto 
nije htio pustiti u veliku šumu. I sada tako sretan svr- 
šetiik! Baš kao u priči! 

Iz sretnih misli trgnu ga neki zvuci, koji su iz daljine 
dopirali do njih. Ti su mu zvuci bili dobro poznati. Po¬ 
sluša pažljivije, a s njim i svi ostali. 

— Pa to je Firulina svirala! — usklikne. — Sad je 
već posve točno prepoznajem. Ali čuj, Evice, to i otac 
zaziva. 

Šumom se je sada čulo otegnuto zazivanje: — Evi-cee! 
Đu-roo! 

— Siromah tata! Koliko on sada strahuje tražeći nas! 
Ali će zato biti to veća radost i iznenađenje, kad nas 
zdrave nađe ovdje, — reče Evica. 

Debeljko ujak sjao je od sreće. On bi najradije 
obujmio cijeli svijet, a kako se upravo spotaknuo o jedan 
korijen, obujmio je jedan debeli hrast uz sretni usklik: 
— Hvala ti. Bože! Ne ću morati više planinariti. Otac do¬ 
lazi kao naručen. 

— Oče-ee! Firu-laa! Ovamo! Tu smo! — oglašivali 
su se glasno Evica i Đurica, jedva čekajući čas, da ugle¬ 
daju oca i da mu jave veliku, sretnu vijest. 

Mladi inženjer samo je šutio i napeto iščekivao, da 
se sastane s ocem ove djece, te se uvjeri, je li ili nije li 
ga srce ovaj put prevarilo. Svirka frule bivala je sve 1)1 iža 
i glasnija, znak, da su čuli odazivanje djece. I doskora, 
gotovo trčeći između stabala, pojavi se visoki muškarac. 
Sretna djeca mu polete u naručaj, a on ih oboje čvrsto 
zagrli, kao da ih želi zauvijek zadržati u naručju i ne 
mora ih nikad više tražiti, pun strašne neizvjesnosti. 
Koje li sreće naći svoju djecu nakon tolikog straha i 
strepi!je! Ali u njegovu uskliku, uza sve olakšanje, osje- 

ćao se i ozbiljan prekor; — Djeco, koliko ste nam brige 
zadali! Nikad više ne smijete to učiniti! 

Stari gospodin uzalud je nastojao, da prekrije uzbu¬ 
đenje, kojeg se inžinjer nije stidio. 

Djeca su oca samo grlila i ljubila. 

— Bojim se, — reče Firo, — da sam ja krivac svemu. 
Nikad se više ne ću šaliti tako glupo kao danas. 

— Smirite se, dragi prijatelju, — javi se inženjer, 
— jer ovaj put je glupost iznimno donijela sreću. 

— Jest, — reče Đurica, — kad je Firo od nas otišao, 
Evica je napisala pismo vilama i zamolila ih, da nađu ocu 
posla. To smo pismo odnijeli na ovo raskršće, koje bi 
imalo biti, prema Firinom pričanju, poštanski ured za 
vile, ali pismo nije došlo u ruke vilama, nego su ga našli 
ovi dobra ljudi, koji razumiju tuđu nevolju i ne prolaze 
kraj nje gluhi i slijepi. 

— Nadam se, da će nam vile oprostiti, što smo se 
umiješali u vilinski posao, — šalio se debeljko. 

Tek sada podigne otac naših mališana glavu i pri¬ 
mijeti debeljka ujaka i mladog inženjera, koje u po¬ 
četku nije ni spazio. Ne shvaćajući još posvema Duričine 
riječi, obrati se on k njima. — Vi ste moju djecu zaštitili, 
da ne zalutaju i ne stradaju u ovoj velikoj šumi. Od srca 
vam zahvaljujem. 

— Ali nema tu ni govora o kakvim zaslugama, — ot¬ 
kloni inženjer hvalu. — Mi smo htjeli djecu odpratiti do 
kuće. 

—Da, oče, htjeli su nas odpratiti, da ti kažu da imaju 
za tebe stalno namješten je. Oče moj, ti ne ćeš viŠe biti 
bez posla, imat ćeš novaca i bit će kruha, a majka ne će 
više plakati! — govorila je na dušak Evica, a suze rados¬ 
nice pratile su njezine riječi. 

—Ja da ću imati posla? I zarade? I novaca? Zar je to 
istina? — govorio je isprekidano otac, ne vjerujući još 
pravo Evičinim riječima. Bila bi to prevelika radost na¬ 
kon netom proživjelog straha i brige. 

— Jest, istina je sve, što je rekla Evica, — odgovori 
inženjer. — Vi možete odmah sutra nastupiti mehani- 


čarsko mjesto u našoj tvornici u Pravincima. Da li vam 
je poznata? 

— Kako ne bi bila poznata! Čuo sam već, kako je 
tamo radnicima dobro. I, oprostite mi, ja još ne na¬ 
lazim pravih riječi, kojima hih htio izraziti sve što 
osjećam sada, nakon svih patnja i poniženja, koja sam 
prošao! Samo onaj, koji je to iskusio, znade, kako je 
strašno kraj zdravih ruku gledati druge, da rade i pri¬ 
vređuju svakidanji krušac za svoje najdraže, dok sam 
stojiš po strani kao suvišan, izopćen stvor, osuđen na pro¬ 
past. I nitko ne treba tvojih sposobnosti, tvojih mišica. 
Uzalud moliš ono, na što bi svaki čovjek imao pravo, 
pravo na rad i po njemu na kruh naš svakidašnji! A kod 
kuće gladuju žena i djeca! Ali vjerujte mi, koliko mi je 
bilo teško bez posla radi gladne žene i djece, bilo je tu 
još nešto, što je peklo i bolilo možda i više od same gladi. 
To je bila neispunjena i zato već gorčinom prožeta želja 
za izvršenjem pravog sadržaja života, a to je pošteni rad, 
koji donosi ploda! 

Upravitelj tvornice, naš debeljko ujak, koji je do 
sada stajao po strani, pristupi Evičinom ocu i živo mu 
stisne i prodrma desnicu. — Iz duše ste mi govorili. S ova- 
kovim suradnikom u poslu mora se napredovati. 

— Nastojat ću, da budem vrijedan vašeg povjerenja, 
na kojem doista ne znam kako da vam zahvalim. 

— Ne zahvaljujte nama ništa! Zahvalite vašoj djeci 
ili, još više, njihovoj vjeri u dobro i pravo, njihovoj volji 
i naporu da do kraja provedu što su naumila, ne preza- 
jući pred zaprekama, a na posljedku, — pređe stari go¬ 
spođin u šalu — i našemu motoru, koji je zatajio upravo 
na mjestu, gdje je bilo pismo. Njemu se možete odužiti, 
ako ga sada pregledate i stavite u red. 

— Zar je pokvaren? Odmah ću pogledati što se može 
učiniti, — reče otac i spremno pođe k motociklu, ali ga 
zaustavi inženjer. 

— Ne trudite se. Motor već radi izvrsno. 

— Šta-aa? — zinuo od čuda ujak. 

— Znaš, njače, onaj mali prvi defekt odmah sam uklo¬ 
nio, samo to nisam odmah priznao. Poslužio sam se u naj¬ 
boljoj namjeri s malom varkom. Bojao sam se, da ćeš ti 
htjeti odmah poći dalje, a ja sam htio pod svaku cijenu 
naći one, čija me je molba toliko dirnula, — prizna sada 
inženjer smijuckajući se. 

— Tako dakle! — reče stari gospodin, nemalo izne¬ 
nađen. — Prema svemu konačno se ispostavilo, da sam u 
ovoj vilinskoj priči jedini ja nasamaren! Ali, neka! Nije 
mi žao. Možda sam danas načinio najbolji posao moga 
života. Da živi posao! 

— Dao Bog, bilo ga uvijek u obilju! — usklikne Evi- 
čin otac. Osjećalo se, da mu je taj usklik išao iz dna duše. 
Tražio je on posla i te kako dugo, zato ga je i znao cije¬ 
niti više nego itko. 

— A sada, dječice, — reče inženjer, — moramo se 
rastati, ali ne na dugo. Očekujemo vas u najkraćem vre¬ 
menu u Pr a vincima. Tamo vas u radničkoj koloniji čeka 
lijepi stan, koji će vam nadomjestiti vašu staru kolibu. 

— Prekrasno! — klicala je Evica. — Opet ćemo sta¬ 
novati ko ostali ljudi. A smijemo li tamo povesti i našu 
kozu? 

— Možete, djeco, sve, što imate. 

— Nažalost, drugo ništa i nemamo! — uzdahne Đu- 
rica, — ali bit će, bit će, Evice, doskora onako, kako smo 
željeli. Bit će i kokica — i pilića, — svega! I našega ćemo 
Neru dovesti iz grada. 

Firula, koji je do sada stajao po strani i uzbtiđen 
slušao bez riječi, nije mogao poslije Duričinih riječi da 
se svlada i da ne dade oduška svojoj radosti veselim ćur- 
likom i pjesmicom na frulici.- 

Valjalo je rastati se. U najboljem raspoloženju ukr¬ 
cao se debeljko ujak n prikolica, dakako uz pomoć svih 
prisutnih. Kad je bio svladan taj teški posao, stari je go¬ 
spodin zadovoljno odahnuo i rekao: 

—• Konačno smo sretno dokončali ovu vilinsku pusto¬ 
lovinu i sada pali, pa punom snagom kući! Zbogom svi! 
Zbogom djeco! I pozdravite mi vile! 

— Zbogom! Sretno! Do viđenja! — klicabu djeca, 
otac i Firula, mašući šeširima, dok im se uz glasnu tut¬ 
njavu nije motor izgubio iz vida. A kad je u daljini utih¬ 
nuo i posljednji zvuk motora, reče otac: 

— Djeco, sada brzo kući da javimo majci, koliko nam 
je sreće donijelo vaše pismo vilama. Ona sada kod kuće 
čeka puna straha i neizvjesnosti na moj i vaš povratak, 
pa će je ova vijest još više usrećiti. Požurimo se, da joj 
skratimo muke! 

I odmah krenuše, da što prije oslobode teške neiz¬ 
vjesnosti onu, koja je kraj svih briga, posla i tegoba, 
uvijek drhtila nad životima svoje djece. 

— Ah, kako će se majka radovati! — klicala je Evica, 
zagrabivši velikim korakom, koliko su joj samo nožice 
dopuštale. Ona bi najradije poletjela, samo da što prije 
objavi majci sretnu novost. Ali kod prvog koraka za¬ 
ustavi je otac. 

—Evice, drago moje dobro dijete! Ti si danas dosta 
već hodala i dosta podnijela radi mene i nas sviju. Umorna 
si, i moram ti se odužiti. Ponijet ću te kući na svojim ru¬ 
kama. 

I u tren oka našla se Evica u očevom naručaju. Zado¬ 
voljno se prislonila k njemu, ali je ipak zabrinuto zapi¬ 
tala: — A ne ću li ja biti tebi, tatice, preteška? 

— Što bi mi bila teška ti, koja si s mene skinula pre¬ 
teško breme, što me je već tako dugo tištilo! Ponijet ću 
te lako, kao malo pilence! 

— A moja pjesma i svirka prikrati! će vam dugi put 
do kuće, — reče Firula, te zasvira svoju omiljelu pjes¬ 
micu. Zričci mu se odmah složno pridružiše. 

Brzim korakom, uz veselu pjesmu i svirku pođoše 
kroz šumu prema staroj kolibi na čistini. Od sretnog uz¬ 
buđenja stigoše brže nego inače- 

Nježna breza, koja je sve pažljivo slušala, rekla je 
ganuta do suza, starom hrastu: 

— Zar ne, dragi susjede, da je bilo vrijedno bdjeti, 
da se vidi ova sreća? 


— Mh, — mumljao je hrast sanen do iznemoglosti. 

Kad je nakon nekog vremena mjesec radoznao kao 
uvijek, zavirio kroz mali prozorčić u kolibu, od zado¬ 
voljstva mu se razblažilo okruglo lice, jer je vidio jednu 
sretnu majku, kako uz suze radosnice blagosivlje svoju 
dobru djecu. 

— Tako, sad neka slobodno dođe preda me i najgušći 
oblak! — odahnuo je lagodno stari mjesec i krenuo bez¬ 
brižno dalje svojim putem-- 











